text:
Линара ҠЫРЫМҒУЖИНА
Студент саҡ—дәртле саҡ, тиҙәр. Йәшлектең сәскә атҡан мәленә тура килгән был осорҙа егет-ҡыҙҙар тырышып уҡый, бар ергә өлгөрөргә, күпте белергә, өйрәнергә ынтыла. Һеҙ һүрәттә күргән игеҙәктәр Аҡйондоҙ һәм Аҡъегет Сараевтар ҙа бар көсөн белем эстәүгә йүнәлтһә, ял ваҡыттарын күңелле һәм файҙалы итеп үткәрергә күнеккән.
Сығышы менән Йылайыр районы Матрай ауылынан булған йәштәр әлеге ваҡытта илебеҙҙең баш ҡалаһы Мәскәүҙә белем ала. Мәктәпте тамамлағас та Аҡйондоҙ Рәсәй Хөкүмәте эргәһендәге Финанс университетының Өфө филиалына уҡырға инә, ә Аҡъегет Мәскәүгә юллана. Бер йыл икеһе ике яҡта була.
—Игеҙәктәрҙе айырырға ярамай тигән халыҡ әйтеме бар. Быға ышанмай торғайным. Икебеҙ ике яҡта уҡығанда быға инандым. Арала меңәр саҡрымдар, шул хәтлем Аҡъегетте юҡһындым. Унһыҙ йәшәп өйрәнмәгәнмен. Бер көн барыһын да үҙгәртте. Сессиямды ябып, Өфөлә эшкә ҡалдым. Мәскәүҙә уҡып йөрөгән әхирәтем менән бер фатирҙа йәшәнек. Ә ул Мәскәү, Санкт-Петербург уҡыу йорттарына документтар ҡабул итеү комиссияһында эшләне. Ул миңә илебеҙҙең баш ҡалаһы тураһында һөйләне. Шул саҡ ҡыҙыҡһыныуым артты.
Сибай ҡалаһы ҡала округы хакимиәтендә III-сө саҡырылыш Йәмәғәт палатаһы ағзалары быйылғы йылда уҙғарылған тәүге ултырышҡа йыйылды.
Сараны ҡала хакимиәте башлығының социаль мәсьәләләр буйынса урынбаҫары Г.Ә.Ишемғолова асты. Ул Йәмәғәт палатаһының урындағы етәкселек һәм ябай халыҡты бәйләүсе звено булыуын билдәләп үтте. Граждандарҙы борсоған мәсьәләләрҙе хәл итеү өсөн Йәмәғәт палатаһы ағзаларын урындағы төрлө учреждение һәм ойошмалар вәкилдәре менән тығыҙ хеҙмәттәшлек итергә саҡырҙы. Артабан тантаналы рәүештә барыһына ла танытмалар тапшырҙы.
Федераль дәүләт белем биреү стандарттарын тормошҡа ашырыу өсөн уҡыу процесында яңынан-яңы технологиялар һәм методик әсбаптар ҡулланыла. Белем биреү ресурстарын барлыҡҡа килтереү ҙә замана талабы.
Белем биреү буйынса хеҙмәттәрҙе киңәйтеү, уҡыусыларға берҙәм дәүләт имтихандарына әҙерләнгәндә шәхсән алымдар ҡулланыу, әҙерлектең сифатын күтәреү маҡсатында Сибай ҡалаһында дөйөм белем биреү учреждениялары базаһында ресурс үҙәк ойошторолдо. Бында эшләү өсөн ҡаланың тәжрибәле, юғары классификациялы уҡытыусылары йәлеп ителде.
Гөлдәр ҠАДАЕВА
Баймаҡ районының төпкөлдә ятҡан Ишей ауылында урман эшкәртеү менән ике шәхси эшҡыуар шөғөлләнә. Дүрт йөҙгә яҡын кеше йәшәгән ауыл аҙ һанлылар исеменә индерелһә лә, уларҙы перспективаһыҙҙар рәтенә ҡуйыу яҙыҡ булыр.
Урмансылыҡ менән шөғөлләнгән Анатолий Александрович Филин тураһында мәҡәлә әҙерләргә теләүебеҙҙе ишеткәс, беҙгә Ишей ауылы халҡы: «Ишейҙәрҙе эш менән тәьмин итә, барыһына ла ҙур ярҙамы тейә. Ололар көнөнә ҡарата өлкәндәргә утын бирә, тоҡлап таратҡан он, башҡа күстәнәстәренең һаны юҡ. Йыл да мәктәп менән балалар баҡсаһына аҡсалата ярҙам күрһәтә. Утын менән йылытылған белем биреү һәм балалар үҫеш үҙәген яғыулыҡ менән тәьмин итеүе лә маҡтауға лайыҡ. Клубҡа музыкаль үҙәк алып бирҙе. Баймаҡ ҡалаһы кешеһе беҙҙең төбәккә килеп эш башлап, күтәрелеп китте.
Булыр бала биләүҙән
Тормошта һәр кемдең үҙ урыны. Кешенең был донъяға килеү маҡсаты ла ниндәйҙер илаһи көс тарафынан алдан билдәләнә кеүек. Күренекле уҡытыусылар Әхмәҙулла Хәйривара улы һәм Разия Кирам ҡыҙы Хәсәновтарҙың өлгөлө ғаиләһендә донъяға килгән һәр баланың да яҙмышы алдан билдәләп ҡуйылғандай. Уларҙың бөтәһе лә белемгә ынтылып, эшсән, изге күңелле булып үҫә. Татыу ғаиләлә рухи ҡиммәттәргә эйә булған күркәм сифаттарҙа тәрбиәләнә Fаяз Әхмәҙулла улы. Мажараларға бай бала саҡ, мәктәп йылдары артта ҡала. Физик яҡтан көслө булып үҫеп еткән егет, һис икеләнеп тормайынса, Ватан алдындағы изге бурысын үтәргә ҡарар итә. Ул Афғанстанда хәрби хеҙмәт юлы үтә. Ил именлеге өсөн лайыҡлы өлөш индереп, тормош тәмен, ғүмер ҡәҙерен аңлап ҡайта.
Маҡсатҡа ынтылыусан егет Башҡорт дәүләт педагогия институтының физика-математика факультетына уҡырға инә. Институтта белем алыу менән бер рәттән спорт һәм үҙешмәкәр түңәрәктәрҙә шөғөлләнә, тулы студент тормошонда ҡайнай. Тырыш егетте фән менән шөғөлләнергә, институтта ҡалырға саҡыралар. Ләкин Fаяз Әхмәҙулла улы тыуған яҡтарын үҙ итә. Яңы ғына өйләнешкән йәш белгестәр—Лүзиә Һәм Fаяз Хәсәновтар Баймаҡ районына эшкә ҡайта.
Альбина ҠОҘАШЕВА
Уҙған шәмбе Сибай ҡалаһының Балалар һәм үҫмерҙәр мәктәбендә тренер-уҡытыусы М.Н.Гордеев иҫтәлегенә волейбол буйынса Урал аръяғы беренселеге үтте. «Алға, Сибай!» йәмәғәт ойошмаһы инициативаһы менән ойошторолған ярышта 2002-2003 йылғы үҫмерҙәрҙән торған 5 команда үҙ-ара көс һынашты.
Волейбол буйынса Урал аръяғы беренселеген асыу тантанаһында йәш спортсыларҙы «Алға, Сибай!» проектының башында тороусы Люциә Fоморҙаҡ ҡыҙы Антонова, ҡаланың спорт комитеты рәйесе Радик Лоҡман улы Fәбитов, Балалар һәм үҫмерҙәр мәктәбе директоры Ришат Алик улы Шәрәфетдинов, Михаил Гордеевтың ҡатыны Светлана Николаевна, ҡыҙҙары Анна менән Евгения, тренерҙың уҡыусылары ҡатнашты.
Сибай ҡалаһы гимназия-интернатының башҡорт теле һәм әҙәбиәте уҡытыусыһы Әлнисә Рәхимйән ҡыҙы үҙен оҫта журналист итеп тә танытты. Уны беҙ ике фамилияла күреүгә бер ҙә ғәжәпләнмәйбеҙ. Уҡытыусы булараҡ документ буйынса Кәримова булһа, 1996 йылдан алып Башҡортостан һәм Рәсәй журналистар ағзаһы булараҡ Алдырханова тип матбуғат биттәрендә бик йыш күрәбеҙ. Яҙмалары буйынса фекер йөрөтөргә теләһәң, уның «Гөлләмә» китабына бер ҡараш ташлау ҙа етә. Бай йөкмәткеле китап Сибайҙың юбилейы айҡанлы әҙерләнгән. Унда ҡалабыҙҙың абруйлы, эшһөйәр кешеләренә дан йырлана. Күптән түгел Өмөтбаевтар уны Р.Өмөтбаев премияһына тәҡдим итте. Ә.Алдырханова-Кәримова күптән инде был премияға лайыҡ тигән фекерҙәбеҙ һәм комиссия беҙҙең һүҙҙәрҙе хуплар тип ышанабыҙ.
Ярат ауылы биләмәһенә ҡараған Fүмәр, Йәрмөхәмәт, Ярат ауылдары халҡының һәм, әлбиттә, хакимиәт башлығы Йәнбирҙин Илгиз Fәлимнур улының ныҡышмалылығы һәм тырышлығы менән үткән 2016 йылда күмәкләп ДТ-75 тракторы һатып алыуға өлгәштек.
Техника алыу өсөн һәр ғаиләнән аҡса йыйҙылар. Халыҡ ихлас үҙ өлөшөн индерҙе. Йыйылған суммаға тиҙ арала трактор ҙа алып ҡайттылар. Уға яуаплы итеп ауыл хакимиәте водителе Мырҙаҡаев Fирфан беркетелде.
Боронғолар: «Атанан күреп ул үҫер, әсәнән күреп ҡыҙ үҫер», «Атанан күргән—уҡ юнған, әсәнән күргән—тун бескән»,—тип юҡҡа ғына әйтмәгән. Сибай ҡалаһының 8-се мәктәбе коллективы ла ошо мәҡәлдәргә нигеҙләнеп белем биреү һәм тәрбиә эшендә ата-әсәләр менән тығыҙ бәйләнеш булдырған.
Һуңғы арала мәктәп педагогтары ойошторған иң лайыҡлы сара—атайҙар ҡоро булды. Атай—ул ғаилә тотҡаһы, Тыуған ерҙе һаҡлаусы, ил ағаһы. Шуға күрә атайҙар балаларына үрнәк, ныҡлы терәк, бар булмышы менән тормош өлгөһө булып йәшәргә тейеш. Лайыҡлы атайҙар йыйылған кәңәшмә ике өлөштән торҙо. Беренсеһе пленар ултырыш булһа, икенсеһендә спорт ярыштары уҙғарылды.
Вәлимә инәй
Мәктәптән бер өй аша ғына йәшәгән Мәхмүтйәндең ҡартәсәһе Вәлимә инәйҙең хәтере насарыраҡ була торғайны. Берәүһенә йомош ҡушыр булһа, Шәрифйән, Мәхмүтйән, Алмабикә... тип бөтә бала-ейәндәрен теҙеп ала ла китә. Мәхмүтйән:
—Ана, башланды,—ти ҙә Вәлимә инәй «һанап» бөтмәҫ элек үк ишек алдынан сығып олаға. «Һанап» бөтөүгә ул нимә әйтергә теләгәген дә онотҡан була. Беҙ рәхәтләнеп көләбеҙ.
Бер көндө Вәлимә инәй еләккә тип сығып киткән. Балдый менән Оло тауҙы айырып ятҡан Тәрән үҙәк буйлап мал һуҡмағы менән менеп барһа, эргәһендә генә көслө шартлау тауышы яңғыраған. Ҡурҡышынан ергә йығылған да, нәмә булды икән тип һауаға ҡараһа, күктән ҡарпыш ҡолаҡлы, оҙон ҡойроҡло бер «йылан» зәһәр ҡысҡырып өҫтөнә төшөп килә икән. Ҡото осҡан Вәлимә инәй, биҙрәһен онотоп, саҡ өйөнә ҡайтып йығылған.


c: text/html

text:
Эшҡыуарҙар кәңәш ҡорҙо
26 февралдә Бөтә донъя башҡорттары ҡоролтайы Башҡарма комитетында Өсөнсө Бөтә донъя башҡорттары ҡоролтайын үткәреү сиктәрендә ойоштороласаҡ “Бәләкәй һәм урта эшҡыуарлыҡты үҫтереү мәсьәләләре” секцияһына әҙерләнеү буйынса эш төркөмөнөң беренсе ултырышы уҙҙы. Уның эшендә башҡорт эшҡыуарҙары менән бер рәттән БР Эшҡыуарлыҡ һәм сауҙа буйынса дәүләт комитеты, БР Сауҙа-сәнәғәт палатаһы вәкилдәре лә ҡатнашты.
Башҡортостанда бәләкәй һәм урта эшҡыуарлыҡты үҫтереүгә ҙур иғтибар бирелә, субсидиялар бүленә, республика зоналарында бизнес-инкубаторҙар асыла. Шулай ҙа, тикшеренеүселәр күҙлегенән, башҡорттар араһында эшҡыуарлыҡ ҡәнәғәтләнерлек кимәлдә түгел. Сәбәптәре һүлпәнлеккә, кешеләр менән мөнәсәбәт ҡора белмәүгә, беренсе ауырлыҡтар булыу менән ҡул һелтәп ҡуйыуға, уңышһыҙлыҡ алдында ҡурҡыуға ҡайтып ҡала. Шулай ук республикала, бигерәк тә башҡорттар араһында, гуманитар йүнәлештәргә өҫтөнлөк биреү ҙә билдәләнде. Был йәһәттән республика мәктәптәренең береһендә, практик белгестәрҙе саҡырып, эшҡыуарлыҡ нигеҙҙәрен өйрәнеү пилот курсын уҡыу программаһына индереү тәҡдиме лә яңғыраны. Халыҡ араһында “Эшҡыуарлыҡты үҫтереү проблемалары” темаһына социологик һорау алыу үткәреү ҙә ойоштороласаҡ.
Артабан эш төркөмө айына ике тапҡыр йыйыласаҡ, сираттағы ултырышта “Башҡорт эшҡыуарлығының торошо һәм уны үҫтереү” республика семинарының доклад темалары асыҡланасаҡ. Был сараға республика ҡала һәм райондарынан 200-ҙән ашыу эшҡыуар киләсәк. Квоталар бүленгән дә инде. Семинарҙа ҡабул ителгән тәҡдимдәр һәм ҡарарҙар Өсөнсө Бөтә донъя башҡорттары ҡоролтайы үткән көндәрҙә уҙасаҡ секция ултырышының резолюцияһында сағылыш табасаҡ.

robotstxt: allowed

filter: keep


text:
Иртәнге сәғәттәрҙә Өфөлә һигеҙ баллы тығындар барлыҡҡа килде Фото: автор фотоһы
Иртәнге сәғәттәрҙә Өфөлә һигеҙ баллы тығындар барлыҡҡа килде
Иртәнге сәғәттәрҙә Өфөлә һигеҙ баллы тығындар барлыҡҡа килде Фото: автор фотоһы
ӨФӨ, 2016 йыл, 15 ғинуар. /«Башинформ» мәғлүмәт агентлығы, Ксения Калинина/.
Бөгөн иртән Өфөлә һигеҙ баллы тығындар барлыҡҡа килде. Һәр минут һайын хәл насарая. «Яндекс.Тығындар» сервисы мәғлүмәттәре буйынса, Софья Перовская урамында ҙур тығын күҙәтелә.
Ҡар күп яуғанлыҡтан ҡаланың төп урамдарында хәрәкәт итеү ауырлаша.


text:
Рәсәйҙә – Матәм көнө
Краснодар крайындағы фажиғәле ваҡиғалар, шулай уҡ Рәсәй автобусының Украинала һәләкәткә тарыуы арҡаһында Владимир Путин үҙенең Указы менән 9 июлде матәм көнө тип иғлан итте.
Указға ярашлы, Рәсәйҙең сит илдәрҙәге вәкиллектәрендә 9 июлдә дүләт флагтары бер аҙ төшөрөләсәк. Мәҙәниәт учреждениеларына, шулай уҡ дәүләт телеканалдарына күңел асыу программаларын һәм тапшырыуҙарын кисектереп торорға кәңәш ителгән.
Владимир Путин һәләк булғандарҙың ғаиләләренә ҡайғы уртаҡлашыу белдерҙе. Президент Хөкүмәткә тиҙ ярҙам күрһәтеү буйынса тейешле сараһын күрергә ҡушты, тип хәбәр итә дәүләт башлығының матбуғат хеҙмәте.
Һуңғы мәғлүмәттәр буйынса, көслө ташҡын арҡаһында 171 кеше үлгән. Һәләк булғандарҙың күбеһе — Крымск районында йәшәүселәр. Геленджикта, Крымскиҙа, Новороссийскиҙа, Дивноморское, Нижнебаканская, Неберджаевская, Кабардинка ауылдарында 26475 кеше йәшәгән 5185 йорт, 235 ихата һыуҙан зыян күргән, тип хәбәр итә ИТАР-ТАСС. Дивноморскийҙағы һәм Новороссийскиҙағы өс балалар баҡсаһы, мәктәп, ҡала дауаханаһы, фельдшер-акушерлыҡ пункты, туберкулез диспансеры, ике һыу алыу ҡоролмаһы һыу эсендә ҡалған.
Великие Луки ҡалаһынан Украиналағы изге урынға ғибәҙәт ҡылырға сыҡҡан Рәсәй кешеләре менән автобус Киев-Чернигов трассаһының 119-сы километрында юлдан сығып оса. Авария һөҙөмтәһендә 14 кеше һәләк була, 29-ы төрлө йәрәхәттәр ала. Автобуста бөтәһе 43 кеше була.


text:
CITOGIC'2009-Өфө конгресы асылды
Конгресс-холда CITOGIC'2009-Өфө конгресы асылды. CITOGIC — ул газ, нефть сәнәғәтендә, энергетикала һәм элемтәлә яңы технологиялар менән таныштырыусы йыл һайын үткәрелеп килгән халыҡ-ара форум.
Конгресс Рәсәйҙең, донъя энергетик державаһы булараҡ, технологик үҫешенең стратегик йүнәлештәренә арналған. CITOGIC'2009-Өфө Рәсәй Президенты күҙәтеүендә һәм БМО-ның Сәнәғәт үҫеше буйынса комитеты ҡанаты аҫтында үткәрелә. Уны ойоштороусылар — Рәсәй Фәндәр академияһы, "Газпром" асыҡ акционерҙар йәмғиәте, илдең ҙур нефть-газ, төҙөлөш, финанс компаниялары.
Конгрестың юғары ҡунаҡтары иҫәбендә — БР Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, республика Хөкүмәте Премьер-министры Раил Сарбаев һәм башҡалар.
Конгреста ҡатнашыусыларға Рәсәй Президенты Дмитрий Медведев тәбрикләү хаты ебәргән. Унда, атап әйткәндә, шулай тиелә: "...ватан энергетикаһын һөҙөмтәле үҫтереү — ул иҡтисадты модернизациялауҙың төп йүнәлеше. Уның уңышы алдынғы заманса технологияларҙы киң индереү менән туранан-тура бәйләнгән. Бында Рәсәй фәненең инновацион ҡеүәтен тулыһынса ғәмәлгә индереү, ғалимдарҙың, конструкторҙарҙың һәм инженерҙарҙың яңы эшкәртмәләрен файҙаланыу үтә мөһим. Һәм әлбиттә — сит ил партнерҙары менән кооперация бәйләнештәрен тәрәнәйтеү. Конгресс барышында ҡабул ителгән ҡарарҙар Рәсәй яғыулыҡ-энергетика комплексының конкуренцияға һәләтлелеген күтәреүгә булышлыҡ итер, тип иҫәп тотам".
Шулай уҡ Рәсәй Хөкүмәте Рәйесе Владимир Путиндан, Федерация Советы Рәйесе Сергей Мироновтан тәбрикләү телеграммалары килде.
Конгреста ҡатнашыусылар алдында Рәсәй Федерацияһының Технологик фәндәр академияһы президенты Борис Никитин, Башҡортостан Республикаһы Президенты Мортаза Рәхимов сығыш яһаны.


text:
Ғәскәров исемендәге ансамбль «Бейеүҙең йәме» бөтә Рәсәй проектының төп геройы булды
ӨФӨ, 2016 йыл, 31 май. /«Башинформ» мәғлүмәт агентлығы, Ләйлә Аралбаева/.
Фәйзи Ғәскәров исемендәге дәүләт академия халыҡ бейеүҙәре ансамбле «Бейеүҙең йәме» документаль кино проекты серияларының береһендә төп герой булды. Май айында Санкт-Петербургтың «Кинооко» студияһы Өфө районындағы Зәңгәркүл буйында ҙур фильм төшөрҙө. Тамашасылар унда ансамблдең алтын фондына ингән бейеүҙәрҙе — «Гөлнәзирә»не (ҡуйыусыһы — Фәйзи Ғәскәров), «Бөрйән ҡыҙҙары»н (Хашим Мостаев), «Еҙ үксә»не (Риф Ғәбитов) тамаша ҡыласаҡ.
Рәшиҙә Туйсина башҡарыуындағы «Заһиҙә» бейеүе фильмдың сағыу эпизоды буласаҡ. Ижади төркөм танылған бейеүсенең актриса Анастасия Барашкованы башҡортса тыпырҙарға өйрәткәнен дә төшөргән. Рәшиҙә Туйсина менән Риф Ғәбитов башҡорт бейеү сәнғәте хаҡында һөйләне. Фильм авторҙары Учалы районына барып, һыбай оҫта йөрөүҙе, халыҡтың ғөрөф-ғәҙәттәрен, кейемдәрен төшөргән.
«Рәсәй киноһы йылында ғәскәровсылар яңы проекттарҙа ҡатнашып, тамашасыларҙы ҡыуандырыуын дауам итә. «Бейеүҙең йәме» фильмын интернетта ҡарарға мөмкин буласаҡ», — тип хәбәр иттеләр ансамблдең матбуғат хеҙмәтендә.
Режиссер һәм продюсер Василий Щербенконың «Бейеүҙең йәме» кино проекты бейеү мәҙәниәтенә һәм милли кейем традицияларына арналған. Ижади төркөм Үзбәкстанда, Әрмәнстанда һәм Рәсәй төбәктәрендә: Ингушетияла, Башҡортостанда, шулай уҡ илдең үҙәк өлөшөндә булған. «Милли бейеү һәм костюмдың матурлығы аша халыҡтың күңеленә үтеп инәбеҙ», — тип һөйләй фильм авторҙары. Кинотаҫма геройҙары — ингуштар, башҡорттар, әрмәндәр, үзбәктәр һәм рустар.


text:
"Башҡортостан" авиакомпанияһы – иң ышаныслы авиаташыусылар араһында
«Forbes» журналы үҙ тикшеренеүҙәре һөҙөмтәләре буйынса Рәсәйҙең иң пунктуаль һәм рейстарҙы йыш тотҡарлаған авиакомпаниялар исемлеген төҙөнө. Был турала «Интерфакс» агентлығы хәбәр итә.
"Скай Экспресс" авиакомпанияһы рейстарҙы иң йыш тотҡарлаусы тип танылды. Быйыл ғинуар-апрелдә компания 132 рейсты тотҡарлаған, бында һәр мең пассажирҙан 42 кеше көтөргә мәжбүр булған.
Рейтингта икенсе урында – "Владивосток Авиа" авиакомпанияһы , өсөнсөлә – "Атлант-Союз". Был компаниялар 73 һәм 32 рейсты кире алған.
Артабан рейтингыла "Авианова", "Якутия", Red Wings, "Ырымбур авиалиниялары", "Московия", "Таймыр" һәм "Урал авиалиниялары" авиакомпаниялары урын ала.
Forbes ыңғай рейтинг та төҙөгән, һәм бында быйыл тәүге дүрт айҙа иң ышаныслылар иҫәбенә "Башҡортостан" авиакомпанияһы ("ВИМ Авиа" авиакомпанияһына ҡарай) һәм бер тотҡарлауға ла юл ҡуймаған «IFly» чартер авиаташыусыһы ингән.


text:
Салауат башҡорт драма театрында «Ҡырмыҫҡа иләүе» лирик комедияһының премьераһы була
ӨФӨ, 2015 йыл, 15 декабрь. /«Башинформ» мәғлүмәт агентлығы, Ләйлә Аралбаева/.
15 декабрҙә Салауат дәүләт башҡорт драма театрында «Ҡырмыҫҡа иләүе» лирик комедияһының премьераһы була. Дамир Йосоповтың пьесаһы буйынса спектаклде режиссер Айҙар Зарипов ҡуйған. Ҡуйыусы рәссамы — Лилиә Сөләймәнова, музыкаль яҡтан Яҡуп Шәрипов биҙәй. Проект Рәсәй Мәҙәниәт министрлығы ҡарамағындағы заманса драматургияға ярҙам күрһәтеү буйынса федераль грантҡа лайыҡ булған.
Спектаклдә танылған актерҙар: Башҡортостандың халыҡ артисткаһы Гөлсәсәк Шәрипова, Башҡортостандың атҡаҙанған артистары Гөлфирә Сафиуллина, Нәүфилә Яҡупова, Фәтих Ҡолһарин, Яҡуп Шәрипов, Ринат Ибәтуллин, шулай уҡ театрҙың талантлы йәштәре Рафаэль Ғәйнуллин, Мирас Йомағужин, Револь Ғималов һәм башҡа актерҙар ҡатнаша.
Спектакль рус теленә тәржемә ителә.


text:
М.Аҡмулла исемендәге БДПУ-ла I Халыҡ-ара йәш ғалимдар мәктәп-конференцияһы үтә
I «Спорт: медицина, генетика, физиология, биохимия, педагогика, психология һәм социология» Халыҡ-ара йәш ғалимдар мәктәп-конференцияһы М.Аҡмулла исемендәге Башҡорт дәүләт педагогия университетында асылды.
Юғары уҡыу йортоноң матбуғат үҙәгенән хәбәр итеүҙәренсә, форум Мәскәү, Ҡазан, Омск, Силәбе ҡалаларынан, шулай уҡ Беларусь Республикаһы һәм Украинанан спорт индустрияһы профессионалдарын йыйған. Үҙ тәжрибәһе менән ғилми үҙәк һәм университет хеҙмәткәрҙәре генә түгел, спортсылар һәм тренерҙар ҙа уртаҡлашасаҡ.
Мәктәп программаһында Рәсәйҙең һәм сит илдәрҙең алдынғы ғалимдарының лекциялары ҡаралған. Улар менән бер рәттән үҙ проекттарын йәш ғалимдар, аспиранттар һәм студенттар тәҡдим итәсәк.
Пленар ултырыш, түңәрәк өҫтәлдәр, секциялар эшенән тыш, спорт ярыштары ла планлаштырыла. Мәҫәлән, кесе йома, 24 ноябрҙә, халыҡ-ара шашка буйынса биш тапҡыр донъя чемпионы Тамара Танһыҡҡужина М.Аҡмулла исемендәге Башҡорт дәүләт педагогия университетының яңы спорт-һауыҡтырыу комплексында бер юлы ғилми конференцияла ҡатнашыусылар һәм сара ҡунаҡтары менән шашка буйынса көс һынашасаҡ.
Сараны Беларусь Республикаһы Милли фәндәр академияһының Биоорганик химия институты менән берлектә БДПУ үткәрә.


text:
Өфөлә оло йәштәгеләр һәм инвалидтар өсөн ҡыҙыу линия ойошторола
«ИНДИГО» ҡала психологик-медик-социаль ярҙам үҙәге «Оло йәштәге граждандарға, Бөйөк Ватан һуғышы һәм хеҙмәт ветерандарына, инвалидтарына социаль-хоҡуҡи ярҙам» темаһына ҡыҙыу линия ойоштора.
Ул шишәмбе, 4 октябрҙә, 14 — 16 сәғәттәрҙә үтәсәк. Телефон: 8 (347) 223-22-11.
Консультанттар сифатында Өфө хакимиәтенең Халыҡҡа социаль ярҙам күрһәтеү идаралығы баш белгесе Зилә Шаймөхәмәтова һәм «ИНДИГО»үҙәгенең юрисконсульты Александр Мухин сығыш яһаясаҡ.


text:
Фото:
«Мечел» акционерҙар йәмғиәтенең яңы металлургия производствоһы асыла
Фото:
Башҡортостанда «Мечел» асыҡ акционерҙар йәмғиәтенең яңы металлургия производствоһы асыла. 15 сентябрҙә Республика Йортонда Башҡортостан Президенты Рөстәм Хәмитовтың «Мечел» акционерҙар йәмғиәте генераль директоры Игорь Зюзин менән осрашыуы ваҡытында инвестиция проектын тормошҡа ашырыу нескәлектәре тикшерелде, тип хәбәр иттеләр.
«Мечел» йәмғиәте етәксеһе, «Мечел» акционерҙар йәмғиәте төркөмөнә ингән «Белорет металлургия комбинаты» асыҡ акционерҙар йәмғиәтендә баҡыр менән ҡапланған сым етештереү производствоһын асыуға әҙерләнәләр, тип хәбәр итте. Әлеге ваҡытта комбинатта заманса инновацион ҡорамалды монтажлау буйынса эштәр тамамланып килә. Был производствоны сафҡа индереү менән комбинатта өҫтәмә эш урындары барлыҡҡа киләсәк. Сәнәғәт объектын файҙаланыуға тапшырыу 2010 йылдың ноябренә планлаштырылған.
Башҡортостан Президенты Рөстәм Хәмитов Игорь Зюзинға хеҙмәттәшлек өсөн рәхмәт белдерҙе һәм уға «Башҡортостан Республикаһы алдындағы ҡаҙаныштары өсөн» орденын тапшырҙы.


text:
Ҡ.С.Дәүләткилдеев исемендәге республика һынлы сәнғәт гимназия-интернаты тәрбиәләнеүселәре – бөтә Рәсәй фестивале еңеүселәре
Ҡ.С.Дәүләткилдеев исемендәге республика һынлы сәнғәт гимназия-интернаты тәрбиәләнеүселәре «Рәсәйҙең һәләтле балалары: буяуҙар һәм моңдар донъяһында» бөтә Рәсәй конкурс-фестивалендә бик яҡшы һөҙөмтәләр күрһәтте.
БР Мәғариф министрлығынан хәбәр итеүҙәренсә, «Һүрәт, һынлы сәнғәт» номинацияһында конкурс Гран-приһын унынсы синыф уҡыусыһы Алмаз Сакаев яуланы.
«Һүрәт, һынлы сәнғәт, биҙәү-ҡулланма сәнғәт» номинацияларында Айгиз Солтанов, Әлиә Бәҙретдинова һәм Иҙел Талипов (I дәрәжә диплом), Анастасия Трошкина (III дәрәжә диплом) призерҙар булды.
Бынан тыш, һигеҙенсе синыф уҡыусылары Гөлшат Ғәлиева, Дилә Рәхмәтуллина һәм Аделина Ғәҙелшина «Яңы мөғжизәләр көткәндә» бөтә Рәсәй һынлы сәнғәт конкурсында I дәрәжә диплом менән бүләкләнде.
Ун беренсе синыф уҡыусыһы Розалия Мусина һыҙым (черчение) буйынса уҡыусыларҙың республика конкурсында икенсе урын яуланы.


text:
Өфөлә һаулыҡ мөмкинлектәре сикләнгән кешеләр өсөн вакансиялар йәрминкәһе ойошторола
ӨФӨ, 2015 йыл, 24 ноябрь. /«Башинформ» мәғлүмәт агентлығы, Эльмира Сабирова/.
Өфөлә һаулыҡ мөмкинлектәре сикләнгән кешеләр өсөн (III төркөм инвалидлыҡ) вакансиялар йәрминкәһе ойошторола. Сара кесаҙна, 26 ноябрҙә, Халыҡ мәшғүллеге үҙәгендә уҙғарыла. Архивариус, китапханасы, диспетчер, инженер, шылтыратыуҙар ҡабул итеү буйынса белгес, шәфҡәт туташы, кассир, физик культура буйынса инструктор, тәрбиәсе ярҙамсыһы кеүек вакансиялар бар.
Шулай уҡ граждандарға хеҙмәт баҙарындағы хәл тураһында мәғлүмәт биреләсәк. Улар компьютер диагностикаһы үтеп, һөнәри йүнәлеш буйынса Халыҡ мәшғүллеге үҙәге белгестәре менән кәңәшләшә ала.
Йәрминкәне уҙғарыу урыны һәм ваҡыты: Өфө, Ибраһимов бульвары, 47/1, иртәнге 10-дан көндөҙгө 12-гә тиклем.
Шул уҡ көндә иртәнге 10-дан көндөҙгө 1-гә тиклем «ҡыҙыу линия» планлаштырылған. (347) 251-51-75, 251-51-78, 251-51-83, 251-54-11 һандарына шылтыратып, эшкә урынлашыу, квалификацияны күтәреү буйынса һорауҙар бирергә мөмкин.


text:
Фото:
Башҡортостан Президенты Үрге Яуыш ауылының һөтсөлөк-тауар фермаһы менән танышты
Фото:
Башҡортостан Президенты Рөстәм Хәмитов 20 августағы эш сәфәре дауамында Федоровка районындағы «Азат» яуаплылығы сикләнгән йәмғиәтенең һөтсөлөк-тауар фермаһында булды. Бөгөнгө көндә фермала 900 баштан ашыу эре мал аҫрала. Йыл башынан алып бер һыйырҙан һауып алынған һөт 2289 килограмм тәшкил иткән. Башҡортостан Президентының матбуғат хеҙмәте мәғлүмәте буйынса, һуңғы йылдарҙа ауыл хужалығы предприятиеһы Үрге Яуыш ауылындағы һыйыр аҙбарына реконструкция һәм быҙаулатыу бүлексәһенә ремонт, шулай уҡ Кузьминовка ауылындағы мал фермаларына капиталь ремонт үткәргән. Әлеге мәлдә симменталь тоҡомло һыйырҙар үрсетеү буйынса тоҡомсолоҡ фермаһын булдырыу эштәре алып барыла.


text:
Өфөлә «Социаль форум – 2013» ғилми проекттар конкурсында еңеүселәр тәбрикләнәсәк
23 апрелдә Профсоюздар йортонда V «Социаль форум — 2013» социаль проекттар конкурсында еңеүселәрҙе тәбрикләү тантанаһы үтә.
Конкурсҡа үҙ идеяларын республиканың 13 районынан һәм 10 ҡалаһынан мәктәп уҡыусылары, һаулыҡ мөмкинлектәре сикләнгән балалар өсөн коррекцион мәктәптәрҙә, интернаттарҙа һәм өҫтәмә белем биреү учреждениеларында уҡыған балалар ебәргән.
Быйылғы форум республикала иғлан ителгән Тирә-яҡ мөхитте һаҡлау йылы сиктәрендә ойошторола.
Йәштәр араһында социаль өлкәләге тикшеренеү эштәренең абруйын күтәреү, уҡыусыларҙы ғилми һәм ижади эшмәкәрлеккә йәлеп итеү, һәләтле балаларға ярҙам күрһәтеү, республикала имен социаль климат булдырыу бәйгенең төп маҡсаттары булып тора. Сара Башҡортостандың Мәғариф министрлығы, Хеҙмәт һәм халыҡты социаль яҡлау министрлығы һәм Рәсәй Космонавтика федерацияһының төбәк бүлексәһе ярҙамында ойошторола.
Конкурста еңеүселәрҙе тәбрикләү тантанаһы 14 сәғәттә башлана.


text:
Баш ҡалала «Урал батыр» эпосының архив тексының баҫмаһы донъя күрҙеФото: Андрей Старостин, Олег Яровиков
Баш ҡалала «Урал батыр» эпосының архив тексының баҫмаһы донъя күрҙе
Баш ҡалала «Урал батыр» эпосының архив тексының баҫмаһы донъя күрҙеФото: Андрей Старостин, Олег Яровиков
ӨФӨ, 2015 йыл, 22 май. /«Башинформ» мәғлүмәт агентлығы, Әлим Фәйезов/.
Өфөлә «Урал батыр» эпосының архив тексының факсимиль баҫмаһы донъя күрҙе. Рәсәй фәндәр академияһы Өфө ғилми үҙәгенең Тарих, тел һәм әҙәбиәт институтында аңлатыуҙарынса, әлеге көнгә тиклем «Урал батыр» эпосының тәүге тексының тулы версияһы айырым китап булып баҫылып сыҡманы. Баҫманы ғилми хеҙмәткәр Гөлнар Юлдыбаева әҙерләгән.
1910 йылда күренекле сәсән, фольклорсы һәм мәғрифәтсе Мөхәмәтша Буранғолов Баймаҡ районының Иҙрис һәм Икенсе Этҡол ауылдарында сәсәндәр Ғәбит Арғынбаев (1856-1921) менән Хәмит Әлмөхәмәтовтан (1861-1923) «Урал батыр» эпосын яҙып алған. Эпостың машинкала баҫылған башҡортса тексы һаҡланған. 1941 йылда Мөхәмәтша Буранғолов ошо тексты баҫмаға әҙерләй, әммә ул донъя күрмәй.
«Урал батыр» эпосының башҡортса ҡыҫҡартылған варианты тәүге тапҡыр 1968 йылда «Ағиҙел» журналының 5-се һанында баҫыла. Шул ваҡыттан бирле эпостың тексын башҡорт, рус, инглиз, төрөк, немец, француз телдәрендә баҫтырыу буйынса ҙур эш башҡарылған.
Тиҫтәләрсә монографиялар, ошо ҡомартҡыны өйрәнеү проблемаларына арналған бер нисә конференция материалдары донъя күрҙе. «Урал батыр» эпосын өйрәнеү һәм популярлаштырыу әүҙемләште. 1998 йылдан алып — республика йәш сәсәндәр, 2010 йылдан эпосты сит телдәрҙә һөйләүселәр конкурсы дауам итә. «Башҡортостандың алтын ҡулсаһы: «Урал батыр» эпосы юлдары буйлап» туристик проекты әҙерләнгән.
«Урал батыр» эпосы — «Башҡортостандың ете мөғжизәһе»нең береһе, ул ТӨРКСОЙ-ҙың матди булмаған мәҙәни мираҫ исемлегенә һәм ЮНЕСКО-ның яҡынса «Кешелек донъяһының рухи һәм матди булмаған мираҫтары» исемлегенә индерелгән.


text:
Бер төн эсендә республиканың көнбайышында ун ике сантиметр ҡар яуғанФото: Рөстәм Фәсхетдинов, Гөлназ Ермохина
Бер төн эсендә республиканың көнбайышында ун ике сантиметр ҡар яуған
Бер төн эсендә республиканың көнбайышында ун ике сантиметр ҡар яуғанФото: Рөстәм Фәсхетдинов, Гөлназ Ермохина
ӨФӨ, 2015 йыл, 8 октябрь. /«Башинформ» мәғлүмәт агентлығы, Ксения Калинина/.
Башҡортостандың көнбайышында, Туймазы ҡалаһында, Кушнаренко, Илеш райондарында 8 октябргә ҡарай төндә ун ике сантиметр ҡар яуған. Ошо хаҡта «Башинформ» агентлығына Туймазыла йәшәүсе Рөстәм Фәсхетдинов хәбәр итте.
«Ҡар төнө буйына яуҙы. Һауа температураһы — 1 градус һалҡын. Тирә-яҡ епшек ҡарға күмелде», — тине ул.
«Башинформ» агентлығының Башгидрометҡа һылтанып хәбәр итеүенсә, 8 октябрҙә епшек ҡар яуыуы, елдең секундына 15-20 метрға тиклем көсәйеүе, боҙлауыҡ, электр сымдарына, ағастарға епшек ҡар йәбешеүе, ваҡытлыса ҡар ятыуы, төньяҡ-көнбайыш райондарҙа буран сығыуы көтөлә.


text:
Энергетиктар маҡсатлы өҫтөнлөклө программаларҙы тормошҡа ашырыуҙа ҡатнаша
«Рәсәй гидроэнергетикаһы» коммерция булмаған партнерлығы ағзаларының сираттан тыш йыйылышы үткәрелде. Йыйылышта ҡатнашыусылар 2011 йылғы өҫтөнлөклө маҡсатлы программалар составына индереү өсөн проектарҙы билдәләне, уларҙы финанслау партнерҙарҙың йыллыҡ ағзалыҡ взностары иҫәбенә атҡарыласаҡ.
Республика энергетиктары Рәсәй гидроэнергетикаһында техник көйләү концепцияһын тормошҡа ашырыуға әүҙем ҡушыла. Төрлө кимәлдәге норматив базала һалынған ҡаршылыҡтар бөгөн илдең гидроэнергетик ҡеүәте үҫешендә тотҡарлыҡтар тыуҙыра. Концепция был ҡаршылыҡтарҙы бөтөрөүҙе күҙ уңында тота.
Башҡортостан гидроэнергетиктары мөһим проекттарға ҡушылып ҡына ҡалмай, шулай уҡ үҙҙәре лә тәҡдим менән сыға — 2008-2010 йылдарға ғилми-тикшеренеү һәм тәжрибә-конструкторлыҡ эштәре һәм фәнни-техник документация берҙәм программаһында ике инициативаны «Башкирэнерго» асыҡ акционерҙар йәмғиәте белгестәре индерҙе.
Сираттан тыш йыйылышта тикшерелгән өҫтөнлөклө маҡсатлы программаларҙы 2011 йылдың беренсе кварталында уҡ тормошҡа ашыра башлаясаҡтар. Бөтә был саралар 2008-2010 йылдар программаһын дауам итеү булып торасаҡ һәм, айырым гидроузелдарҙы үҫтереп, илдең дөйөм гидропотенциалын арттырырға мөмкинлек бирәсәк.


text:
Бөтә Рәсәй һабантуйы Силәбе өлкәһендә үтәсәк
7 июлдә Силәбе өлкәһе Красноармейск районының Дубровка ауылында Бөтә Рәсәй һабантуйы үтә. «Башинформ» агентлығына Башҡортостандың Силәбе өлкәһендәге Даими вәкиллегенең матбуғат секретары Михаил Хәбиров хәбәр итеүенсә, байрамды үткәреү өсөн Дубровка осраҡлы ғына һайланмаған: ауыл географик яҡтан уңайлы урында урынлашҡан, унда ипподром бар. Һабан байрамына илдең күп төбәктәренән, шул иҫәптән Башҡортостан, Татарстан һәм Мәскәүҙән ҡунаҡтар килә.
Байрамда Силәбе өлкәһе, Башҡортостан һәм Татарстандың үҙешмәкәр һәм профессиональ коллективтары сығыш яһай. Майҙанда милли тирмәләр ҡуйыла, сауҙа урындары ойошторола. Бында башҡорт, татар һәм ҡаҙаҡ милли ризыҡтарынан ауыҙ итеп, халыҡ промыслалары әйберҙәрен һатып алырға була. Байрамда ат сабышы, милли көрәш һәм башҡа төрлө ярыштар һәм уйындар ойошторола.


text:
Башҡортостан юлдаш телеканалы проекты Томскиҙа халыҡ-ара медиафорумда еңеү яуланы
ӨФӨ, 2015 йыл, 25 июнь. /«Башинформ» мәғлүмәт агентлығы, Ләйлә Аралбаева/.
Томск ҡалаһында үткән VI «АҠЫЛ. XXI быуат» халыҡ-ара медиафорумында Башҡортостан юлдаш телевидениеһының «Фән 102» проекты «Фәндәге ҡатмарлыҡтар хаҡында мауыҡтырғыс тапшырыу» номинацияһында еңеп сыҡты.
Башҡортостан юлдаш телевидениеһының программаһы шулай уҡ «Роскосмос» федераль йыһан агентлығының Рәсәйҙең йыһанды үҙләштереүҙәге ҡаҙаныштарына арналған темаға тоғролоғо өсөн дипломға, Рәсәй фәндәр академияһы Себер бүлеге Томск ғилми үҙәгенең «Фәндәге ҡатмарлыҡтар хаҡында мауыҡтырғыс тапшырыу» номинацияһында дипломға һәм Томск өлкәһе юғары уҡыу йорттары ректорҙар советының рәхмәт хатына лайыҡ булды.
«Фән 102» тапшырыуы Башҡортостан ғалимдарының ҡаҙаныштарына һәм инновациялы проекттарына бағышланған. Программала фәндең төрлө мәсьәләләре күтәрелә. Уның геройҙары – ғалимдар, инженерҙар, уйлап табыусылар. Проект киң аудиторияға иҫәпләнгән.
«Һәр программала Башҡортостан һәм Рәсәй ғилимдарының уңыштары хаҡында мауыҡтырғыс итеп бәйән ителә. Гүзәл Хөрмәтова, Ярослава Феоктистова, Виталий Ермаков һәм Артур Шәфиев ҡатмарлыны тамашасыға ябай тел менән аңлатыуға өлгәшә», — тип хәбәр итте Башҡортостан юлдаш телеканалының баш мөхәррире Гүзәл Хәсәнова.


text:
Рәсәйҙә билдәле гитарасы Рөстәм Асанбаев тыуған көнөн билдәләй
ӨФӨ, 2015 йыл, 22 сентябрь. /«Башинформ» мәғлүмәт агентлығы, Ләйлә Аралбаева/.
Бөгөн ХХ быуат рок музыкаһының сағыу вәкилдәренең береһе, билдәле гитарасы, йырҙар авторы, «ДДТ» төркөмөнөң тәүге составы музыканты Рөстәм Асанбаев тыуған көнөн билдәләй.
Рөстәм Николаевич күренекле драматург, халыҡ яҙыусыһы Нәжиб (Николай Васильевич) Асанбаев ғаиләһендә үҫкән. Алтмышынсы йылдар аҙағында ул телевизорҙан Сопот ҡалаһында барған фестивалде ҡарай. Рөстәм «Breakout» поляк төркөмөнөң сығышына хайран ҡала. Атаһы улының шөғөлөнә ыңғай ҡарай һәм Мәскәүгә барғанда уға «Tornado» ҡыйбатлы уйын ҡоралын һатып ала.
Шуға ҡарамаҫтан, Рөстәм Өфө дәүләт сәнғәт институтында рәссамлыҡҡа уҡып сыға. Музыкант Өфөлә тәүгеләрҙән булып рок һәм блюз уйнай башлай. Юрий Шевчук менән бергә Рөстәм Асанбаев илдә яңыса яңғырашлы рок музыкаһы дәүерен аса. Гитарасы «ДДТ»-ла төркөм ойошторолғандан алып 1983 йылға тиклем уйнай. Рок музыканы концерт майҙансыҡтарына үткәрмәйҙәр, төркөм Өфөнөң бөтә бейеү майҙансыҡтарында сығыш яһай. Нефть институтында бер генә концерт була һәм телевидениела «Свинья на радуге» альбомын яҙҙырып өлгөрәләр. Ошо ваҡиғаларҙан һуң «ДДТ» бөтә илдә танылыу яулай. Артабанғы йылдарҙа Рөстәм Асанбаев элекке төркөмө менән концерттарҙа уйнай.
«ДДТ» төркөмө менән бер рәттән музыкант «Кода» (һуңғараҡ — «Руда») төркөмөндә ижад итә башлай. Концерт ҡуялар, фестивалдәрҙә сығыш яһайҙар, гастролдәргә сығалар. «Ҡышҡы блюз» альбомын яҙҙырғас, төркөм тарҡала.
1997 йылда «DDT Records» студияһында Рөстәм Асанбаев «Пассажир» альбомын сығара. «Аҙаштым» һәм «Туҡталышта блюз» композициялары меңдәрсә тыңлаусының һөйөүен яулай. Музыкант «Boogie Band» тигән Өфө төркөмө гитарасыһы булып китә, төрлө проекттарҙа ҡатнаша, «Jimi Blues Cafe» арт-директоры булып эшләй.
«Беҙ авторлыҡ тапшырыуҙары әҙерләмәйбеҙ, рок классикаһын уйнайбыҙ. Уның һәр саҡ үҙ тыңлаусыһы бар. «Круиз»дан Валерий Гаин, бик шәп йырсылар Николас Берд, Нино Катамадзе һәм Шэрон Кларк беҙҙең менән бергә сығыш яһаны. Илдә лә концерттар ҡуябыҙ, Мәскәүгә лә, Санкт-Петербургҡа ла барабыҙ», — тине музыкант «Версия в Башкирии» баҫмаһына биргән интервьюһында.
Рөстәм Асанбаев дуҫтары араһында мәҙәктәре менән дан тота, хатта уға китап сығарырға әҡдим иткәндәр. Фанаттары уны яңы сифатта ла күрер, бәлки.


text:
Еңеү Көнө алдынан Өфөлә йәштәр байрамы үткәрелә
Бөйөк Ватан һуғышында Еңеүҙең 65 йыллығына арналған йәштәр байрамы Өфөлә 4 майҙа “Карауанһарай” сауҙа-эш комплексы территорияһында үтәсәк.
«Башинформ» агентлығына БР Йәштәр сәйәсәте, спорт һәм туризм министрлығынан хәбәр итеүҙәренсә, йәштәрҙе ватансылыҡ рухында тәрбиәләү, хәрби-патриотик хәрәкәтте популярлаштырыу, сәләмәт тормош алып барыуҙы пропагандалау һәм, әлбиттә, һуғыш ветерандарын, тыл хеҙмәтсәндәрен һәм республиканың баш ҡалаһы халҡын байрам менән ҡотлау – байрамдың төп маҡсаты.
Программала йырҙар, бейеүҙәр, шиғырҙар ҡаралған. Кадет корпусы, «Витязь-Юниор», «Һуҡмаҡ», «Александр Невский» хәрби-патриотик клубтары курсанттары тамашасыларға ҡул көрәше алымдарын һәм ҡорал менән ҡулланыу оҫталығын күрһәтәсәк.
Байрам «День Победы» йырын күмәкләп башҡарыу менән тамамланасаҡ. Концерттан һуң ветерандар өсөн тантаналы ҡабул итеү ойошторола.


text:
Әсәләр форумы башланды
Рөстәм Хәмитов V Бөтә Рәсәй әсәләр форумында ҡатнашыусыларҙы ҡабул итте. Осрашыуҙа йыйында күтәреләсәк темалар хаҡында фекер алышынды. Республика президенты әйтеүенсә, бындай күләмле сараны ойоштороуҙы Башҡортостанға ышанып тапшырыуҙары ҙур әһәмиәткә эйә.
"Беҙҙә әсәлек һәм балалыҡ, демография мәсьәләре буйынса уртаҡлашаһы тәжрибәләр бихисап", тине Рөстәм Хәмитов. Ләкин аҡса менән генә был көнүҙәк мәсьәләләрҙе хәл итерлек түгел, тигән фекерҙә ҡатын-ҡыҙҙар.
Әсәлек капиталы, башҡа түләүҙәр - дәүләт ярҙамы ғына. Ә бына демографик хәлде яҡшыртыу өсөн төптән уйланылған сәйәсәт алып барылырға тейеш. Әсәләр бөгөн был проблеманы хәл итеүҙең үҙ ысулын тәҡдим итмәксе. Форумда әсәлек һәм балалыҡты яҡлау, демографик хәлде көйләү буйынса программа презентацияланасаҡ.


text:
Мәҙрәсәлә республиканың иң яҡшы кулинарҙары ярышасаҡ
БР мосолмандары Диниә назаратының Мәрйәм Солтанова исемендәге мәҙрәсәһендә мосолмандарҙың милли аш-һыуҙары конкурсы үткәреләсәк. Сараны ойоштороусылар — Башҡортостан Республикаһы кулинарҙары ассоциацияһы һәм "БР йәмәғәт туҡланыуы уҡыу-курс комбинаты" дәүләт унитар предприятиеһы.
Мәрйәм Солтанова исемендәге мәҙрәсәнән хәбәр итеүҙәренсә, конкурс Ураҙа ғәйете алдынан, Башҡортостандың Ислам динен тотоусы халыҡтарының туҡланыу мәҙәнилеген популярлаштырыу һәм милли йолаларын яҡлау өсөн үткәрелә. Конкурста ҡатнашыуға республиканың төрлө милекселек формаһындағы йәмәғәт туҡланыуы предприятиелары, шулай уҡ шәхси кешеләр саҡырыла.
Кулинарҙар конкурсҡа ҡуясаҡ бөтә аш-һыуҙар алкоголь һәм сусҡа итен ҡулланмайынса, мосолман йолаларына ярашлы әҙерләнергә тейеш.
Конкурсҡа йомғаҡ яһау һәм еңеүселәрҙе бүләкләү Ураҙа ғәйетен байрам иткән көндәрҙә үткәреләсәк. Жюри составына БР Кулинарҙар ассоциацияһының вице-президенты Людмила Еникеева, шулай уҡ республиканың йәмәғәт туҡланыуы предприятиелары етәкселәре һәм билдәле кулинарҙар инә.


text:
Башҡортостанда яңы эш башлаусы эшҡыуарҙарҙы бизнес серҙәренә өйрәтәсәктәр
Башҡортостан Республикаһының эшҡыуарлыҡ һәм туризм буйынса Дәүләт комитеты «Баштехинформ» республика фәнни-техник һәм мәғлүмәт комплексы менән берлектә яңы эш башлаусы эшҡыуарҙар өсөн «Эшҡыуарлыҡ нигеҙҙәре» программаһы буйынса ҡыҫҡа сроклы белем биреү курстарын үткәрәсәк.
Ведомствоның матбуғат хеҙмәте хәбәр итеүенсә, Архангел, Иглин, Ҡырмыҫҡалы райондарында һәм Өфө ҡалаһында йәшәүсе граждандарҙың киләһе категориялары уҡырға саҡырыла: уҡыу йорттарының сығарылыш курс студенттары, эшҡыуарлыҡ менән шөғөлләнергә теләүсе эшләмәгән кешеләр, эштән сығарыу ҡурҡынысы янаған граждандар, быйыл үҙ эштәрен асҡан йәки 2010-2011 йылдарҙа субсидия (старт-ап) алған эшҡыуарҙар.
Яңы эш башлаусы эшҡыуарҙар өсөн уҡытыу программаһына бухгалтер иҫәбе һәм һалым, бизнесты планлаштырыу һәм бизнес-план төҙөү методикаһы, фирма иҡтисадында маркетинг роле һәм әһәмиәте, туристик предприятие ойоштороу ҡағиҙәләре кеүек дәрестәр индерелгән.
Курстарҙы ойоштороусылар алдында киләһе бурыс тора – граждандарҙа эшҡыуарлыҡ тураһында баҙар иҡтисады шарттарында мөһим эшмәкәрлек төрө булараҡ фекер формалаштырыу.
Курстар 12-22 сентябрҙә Өфө ҡалаһы, Киров урамы, 15 адресы буйынса 319-сы бүлмәлә үткәреләсәк.
Программа тамамланғас, белем алыусыларға билдәләнгән өлгөләге танытмалар тапшырыласаҡ.
Өҫтәмә мәғлүмәт һәм теркәлеү :(347) 273-62-18, 272-38-68, 273-56-12 телефондары буйынса (уҡытыу-методика үҙәге) йәки www.seminar.bash.ru сайтында.


text:
Өфөлә «Мәҙинә» мәсете асылдыФото: Рәсәй мосолмандары Үҙәк диниә назаратының матбуғат хеҙмәте
Өфөлә «Мәҙинә» мәсете асылды
Өфөлә «Мәҙинә» мәсете асылдыФото: Рәсәй мосолмандары Үҙәк диниә назаратының матбуғат хеҙмәте
ӨФӨ, 2015 йыл, 13 апрель. /«Башинформ» мәғлүмәт агентлығы, Арина Рәхимҡолова/.
Өфөнөң Инорс биҫтәһендә «Мәҙинә» мәсете асылды. Тантанаға Юғары мөфтөй, Рәсәй мосолмандарының Үҙәк диниә назараты рәйесе Тәлғәт Тажетдин, Башҡортостан Башлығы ҡарамағындағы Дәүләт һәм конфессия-ара мөнәсәбәттәр буйынса совет рәйесе Вячеслав Пятков, власть һәм республика, күрше өлкәләрҙән мосолман руханиҙары вәкилдәре йыйылды.
— Беҙ күп конфессиялы республикала йәшәйбеҙ. Хөрмәтле Юғары мөфтөйгә дини хеҙмәте өсөн йәнә рәхмәт белдерәм, — тине Вячеслав Пятков.
Рәсәй мосолмандары Үҙәк диниә назаратының матбуғат хеҙмәтенән хәбәр итеүҙәренсә, яңы ғибәҙәтхана административ бинаның дүртенсе ҡатында урынлашҡан. Элек бында ҡаҙанлыҡ бүлмәһе булған. Эшҡыуарҙар уны һатып алып, ярты йыл эсендә төҙөкләндергән. Мәсеттә ирҙәр һәм ҡатын-ҡыҙҙар өсөн айырым намаҙ уҡыу залдары бар.
— Был ғәжәйеп мәсет: манара ла, миһраб та юҡ. Күп йылдар инде Инорс биҫтәһендә йәшәүсе мосолмандар ҡуртымға алынған фатирҙың бер нисә бүлмәһендә намаҙ уҡыны. Мосолмандар ойошмаһына ярҙам итергә теләүсе кешеләр табылды һәм улар бер нисә йөҙ кеше һыйҙырышлы бинаны төҙөкләндерҙе, — тип билдәләне Тәлғәт Тажетдин.
Тантаналы өлөштән һуң Юғары мөфтөй йома намаҙын уҡыны. Намаҙ тамамланғас, бөтә ҡунаҡтарҙы ла байрам өҫтәле көтә ине.


text:
Өфөлә мөмкинлектәре сикләнгән балалар фестивале уҙасаҡ
27 октябрь баш ҡаланың 28-се махсус (коррекцион) дөйөм белем биреү мәктәбе-интернатында мөмкинлектәре сикләнгән балалар слеты башлана. Ул йыл һайын үткәрелә һәм быйыл туғыҙынсы тапҡыр үтәсәк.Сараның ойоштороусыһы – БР Мәғариф министрлығы. “Башинформ” агентлығына ведомствонан хәбәр итеүҙәренсә, сараның төп маҡсаты – йәмәғәтселек иғтибарын мөмкинлектәре сикләнгән балаларҙың проблемаларына йүнәлтеү.
Ярыштарҙа ҡатнашыу өсөн республиканың 37 махсус учреждениеларынан 200-гә яҡын бала йыйыласаҡ. Ҡатнашыусыларҙы төрлө спорт төрҙәре буйынса бәйгеләр көтә. Балалар шиғыр уҡыу, йыр башҡарыу, бейеү, музыка ҡоралдарында уйнау кеүек ижади конкурстарҙа ла үҙҙәрен һынап ҡарай ала.


text:
Рөстәм Хәмитов Тәтешле районында ауыл биләмәләре башлыҡтары менән осрашыу үткәрҙе
Был аҙнала Башҡортостан Президенты Рөстәм Хәмитов Үрге Тәтешле ауылында республиканың Тәтешле, Асҡын, Балтас, Борай, Ҡалтасы, Краснокама һәм Яңауыл райондарының ауыл биләмәләре башлыҡтары менән осрашты.
Республика башлығының матбуғат хеҙмәте хәбәр итеүенсә, был ауыл биләмәләре башлыҡтары менән осрашыуҙарҙың дауамы булып тора.
Рөстәм Хәмитов һүҙҙәренсә, «был осрашыуҙар аралашыу өсөн яҡшы мөмкинлек бирә. Һәм был эште мин махсус рәүештә һеҙҙең яҡта, республиканың төньяҡ өлөшөндә, тамамлайым».
— Барлыҡ ауыл биләмәләре рәйестәре менән таныштыҡ, барыһы менән дә мөнәсәбәттәр көйләнде. Уларҙың барыһы ла хәлде яҡшы аңлай. Власть системаһына үҙгәрештәр индереү, һеҙҙең кимәлдәге власты аҡса менән тәьмин итеү кәрәклеген аңлай. Һеҙгә күберәк хоҡуҡтар бирергә, матди яҡтан тәьмин итергә, һеҙҙе яҡларға кәрәк, контролдә тотоусы ойошмалар ҙа бик күп. Был һорауҙар минең өсөн яйлап асыҡлана башланы. Шуға күрә бындай осрашыуҙар минең өсөн юғары һөҙөмтәләргә эйә, — тине Президент.
Республика башлығы халыҡ менән бәйләнеш булдырырға кәрәклеген билдәләне.
— Төрлө сәбәптәр арҡылы мөнәсәбәттәр өҙөлдә, власть – үҙ тормошо, халыҡ үҙ тормошо менән йәшәй башланы. Шуға күрә халыҡ власҡа ышанмай башланы. Хәлде үҙгәртеү өсөн күп йылдар кәрәк. Әммә ҡайһы бер мәсьәләләрҙе тиҙ арала хәл итеп була – тәү сиратта, ресурстар бүлеү өлкәһендә. Беҙ республика кимәлендә ябай халыҡ мәсьәләләрен хәл итә башларға тейешбеҙ, — тип һыҙыҡ өҫтөнә алды Рөстәм Хәмитов.
— Алдағы йылда ауыл ерендә киләһе программаларҙы башларға ниәтләйбеҙ. Беренсеһе – ауылдарҙы төҙөкләндереү. Был бер йыллыҡ программа түгел, бәлки, ул 10 йылға ла һуҙылыр. Әммә урамдар төҙөк, таҙа булһын, юлдарға асфальт түшәлһен өсөн беҙ йыл һайын 1,5-2 миллиард һум бүлеп торорға тейешбеҙ.
Икенсе программа – урамдарҙы яҡтыртыу. Был программа өс йылға иҫәпләнгән: 1 миллиард 700 миллион һум. Өс йыл эсендә яҡтыртыу буйынса эштәрҙе тамамларға тейешбеҙ.
Киләһе программа – ауылдарҙы һыу менән тәьмин итеү. Ҙур, ауыр, бер нисә миллион һум аҡса талап иткән программаны, әлбиттә, бер-ике йыл эсендә генә хәл итеп булмай. Әммә мәсьәләне яйға һала алырбыҙ, — тине республика башлығы.
— Киләһе мәсьәлә ауылдарҙа йәшәүсе халыҡты хеҙмәтләндереүгә ҡағыла. Фельдшер-акушерлыҡ пункттарына ремонт яһау зарур. Улар беҙҙә ике мең. 500-700 пункт насар хәлдә: уларҙы емереп, урындарына яңынан төҙөү хәйерлерәк булыр ине. Әлегә 100-150 пунктҡа ремонт эшләнгән. Һәм был эштең башы ғына. Был мәсьәлә буйынса Хөкүмәткә программа әҙерләргә ҡушылды.
Артабан эре ауылдарҙа балалар баҡсаларын төҙөргә тейешбеҙ. Киләһе йылда республикала 52 яңы балалар баҡсаһы сафҡа индереләсәк. Был яҡынса 7-8 мең урын тәшкил итәсәк. Һәм ике-өс йыл дауамында, мәсьәлә хәл ителгәнсе, эште ошо темпта дауам итәсәкбеҙ.
Ауыр хәлдә булған мәктәптәр мәсьәләһен дә ҡарарға кәрәк. Ҡыҙғанысҡа ҡаршы, беҙҙә төҙөлөп бөтмәгән инфраструктура объекттары бихисап, эштәрҙе тамамлар өсөн 30 миллиард һум аҡса кәрәк. Төҙөй башлағандар ҙа, ташлағандар. Беҙ улай төҙөмәйәсәкбеҙ: башлайбыҙ икән, мотлаҡ рәүештә тамамлаясаҡбыҙ, — тине Рөстәм Зәки улы.
— Эш урындары. Был – глобаль проблема. Фермаларҙы, ауыл хужалығы производстволарын тергеҙергә, әҙер продукция сығарыу буйынса яңы предприятиелар төҙөргә кәрәклеген яҡшы аңлайбыҙ. Киләһе йылдан «500 ферма» программаһын башлайбыҙ. Был бик ҙур программа. Ул кәм тигәндә ун биш миллиард һум торасаҡ. Һөҙөмтәлә биш-алты йыл дауамында беҙ 500 ферма төҙөргә йәки ремонтларға тейешбеҙ. Был ауылдарҙа яҡынса 60-80 мең яңы эш урынын булдырыу мөмкинлеген бирәсәк. Шулай уҡ фермалар төҙөү менән бер рәттән әҙер продукция сығарған производстволар төҙөү мөмкинлеген дә ҡарарға кәрәк. Һатып алыусылар бар. Беҙгә хәләл продукция һорап, мосолман илдәренән киләләр. Хәҙер Малайзия, Бангладеш менән эш итәбеҙ. Сауд Ғәрәбстаны беҙҙән ит һорай, Ҡытай беҙҙән ҡоро һөт һатып алырға әҙер, — тип хәбәр итте Башҡортостан Президенты.


text:
Башҡортостанда аномаль йылы һауа торошо көтөлә Фото: Олег Яровиков
Башҡортостанда аномаль йылы һауа торошо көтөлә
Башҡортостанда аномаль йылы һауа торошо көтөлә Фото: Олег Яровиков
ӨФӨ, 2015 йыл, 21 декабрь. /«Башинформ» мәғлүмәт агентлығы, Гөлфиә Акулова/.
Республиканың гидрометеорология һәм тирә-яҡ мөхит мониторингы идаралығы синоптиктары төбәктә ҡыш урынына көҙгө һауа торошон вәғәҙәләй. Һауа температураһы норманан 7-10 градусҡа юғары буласаҡ. Епшек ҡар яуыуы көтөлә, аҙна башында ҡарт ҡатыш ямғыр яуасаҡ, урыны менән — буран, боҙлауыҡ.
21 декабрҙә төнөн 9-14, көнсығышта 16-21 градус һыуыҡ. 22 декабрҙә тәүлек дауамында 0-10 градус һалҡын. Епшек ҡар яуасаҡ. Айырым райондарҙа буран, боҙлауыҡ, юлдарҙа — ҡар һырынтылары.
Синоптиктар фаразлауынса, 23 декабрҙә көндөҙ 1 градус йылынан 4 градусҡаса һалҡын, төндә 1-6 градус һыуыҡ. Епшек ҡар яуыуы дауам итәсәк, еңелсә буран сығыуы һәм боҙлауыҡ булыуы ихтимал. Алдағы ял көндәрендә температура түбәнәйәсәк.
Әлеге ваҡытта Рәсәйҙең күп кенә төбәктәрендә йылы һауа торошо өҫтөнлөк итә. Мәскәүҙә 1936 һәм 1982 йылдарҙағы температура рекорды теркәлгән, тип хәбәр итә Рәсәй гидрометеорология үҙәге.


text:
1 октябрҙә Башҡортостандың Милли банкында Асыҡ ишектәр көнө уҙғарыла
ӨФӨ, 2016 йыл, 28 сентябрь. /«Башинформ» мәғлүмәт агентлығы, Галина Бахшиева/.
1 октябрҙә Рәсәй банкы Дөйөм Рәсәй асыҡ ишектәр көнөн үткәрә. Был көндә республиканың Милли банкы ла үҙ ишектәрен аса.
Башҡортостан Милли банкының матбуғат секретары Гөлназ Әбүзәрова билдәләүенсә, бындай сара тәүгә ойошторола.
Асыҡ ишектәр көнөндә теләге булған һәр кем XIX быуаттың архитектура ҡомартҡыһы булған бинаға килә һәм музей экспонаттары менән таныша ала. Музейға инеү өсөн (347) 279-65-00 телефоны буйынса алдан яҙылыу мотлаҡ. Урындар һаны сикле.
Был көндә теләгән һәр кем 200 һәм 2000 һумлыҡ яңы аҡсаларға символдар һайлау буйынса тауыш биреүҙә ҡатнаша ала.
Башҡортостандың Милли банкында Асыҡ ишектәр көнөн үткәреү урыны һәм ваҡыты — Өфө, Театр урамы, 3, иртәнге сәғәт 10-дан киске 6-ға тиклем.


text:
Баш ҡалала “Ҡунаҡсыллыҡ индустрияһы – 2009” күргәҙмәһе бараФото: Олег Яровиков
Баш ҡалала “Ҡунаҡсыллыҡ индустрияһы – 2009” күргәҙмәһе бара
Баш ҡалала “Ҡунаҡсыллыҡ индустрияһы – 2009” күргәҙмәһе бараФото: Олег Яровиков
Өфөнөң Нефтселәр мәҙәниәт һарайында бөгөн “Ҡунаҡсыллыҡ индустрияһы – 2009” махсуслаштырылған күргәҙмәһе асылды. Уның сиктәрендә икенсе тапҡыр “Таҙалыҡ индустрияһы” һәм “Вендинг индустрияһы” махсуслаштырылған күргәҙмәләре үткәреләсәк.
Экспофорумды БР-ҙың Эшҡыуарлыҡ һәм сауҙа буйынса дәүләт комитеты, Сауҙа-сәнәғәт палатаһы, Өфө ҡалаһы ҡала округы хакимиәте, Башҡорт сауҙа ассоциацияһы, БР-ҙың кулинарҙар ассоциацияһы, Халыҡ-ара таҙалыҡ индустрияһы компаниялары ассоциацияһы (Мәскәү) ярҙамында Башҡорт күргәҙмәләр компанияһы ойошторҙо.
Күргәҙмәләрҙе асыу тантанаһында БР-ҙың Эшҡыуарлыҡ һәм сауҙа буйынса дәүләт комитеты рәйесе Ринат Зәйнуллин, Сауҙа-сәнәғәт палатаһы рәйесе Сергей Ефремов, Өфө ҡалаһы ҡала округы хакимиәте башлығы урынбаҫары Марат Ғәлиуллин, БР Дәүләт Йыйылышы-Ҡоролтайы депутаты Александр Дегтярев һәм башҡалар ҡатнашты.
Быйыл Рәсәйҙең төрлө төбәктәренең 45 компанияһы бизнесты уңышлы алып барыуға булышлыҡ иткән яңы технологиялар һәм мөмкинселектәр күрһәтә. Мәҫәлән, “Ҡунаҡсыллыҡ индустрияһы” күргәҙмәһендә республиканың һәм башҡа төбәктәрҙең алдынғы фирмалары – “Йәмәғәт туҡланыу йондоҙҙары” (Өфө), “Софт сервис” (Өфө), “Сауҙа проекты” (Өфө), “Сауҙа дизайны” (Силәбе), “Аҙыҡ технологиялары” компанияһы (Краснодар) – автоматлаштырылған идара итеү системалары, сауҙа ҡорамалдары тәҡдим итә. Йорт йыһаздарын,ҡунаҡхана һәм ресторандар өсөн һауыт-һабаны баш ҡаланың “Регион”, “Командор”, “УралУпакинжиниринг”, “Артеко” һәм Санкт-Петербургтан “Гранд-комфорт” фирмалары күрһәтә.
Ҡунаҡсыллыҡ индустрияһы предприятиелары шулай уҡ ( ресторандар, санаторийҙар, беҙҙең республика ҡунаҡханалары) хеҙмәтләндереүҙәр комплекстарын тәҡдим итә. Стендтарҙа уларҙың эшмәкәрлеге тураһында тулы мәғлүмәт табырға була.
Ә бына алтынсы тапҡыр үткәреләсәк кесе һәм урта эшҡыуарлыҡ субьекттары араһында Кулинария һәм сервис буйынса төбәк-ара чемпионат күргәҙмәнең төп ваҡиғаһы буласаҡ. Быйыл унда 200-ҙән ашыу кеше ҡатнаша. Шулай уҡ санаторий һәм пансионаттар, ял итеү йорттары,ҡунаҡханалар, ресторандар, төнгө клубтар араһында ла “Ҡунаҡсыллыҡ индустрияһының алтын бренды “ төбәк-ара конкурсы планлаштырылған.


text:
Өфө нефть университетын тамамлаусы юғары вазифаға үрләтелде
Өфө юғары уҡыу йортон тамамлаусы ҙур төбәк етәксеһе вазифаһына үрләтелде. 27 сентябрҙә Рәсәй Президенты указы менән Ставрополь крайы губернаторы вазифаһын ваҡытлыса башҡарыусы итеп Владимир Владимирович Владимиров тәғәйенләнде. Төбәкте 2012 йылдың майынан етәкләгән Валерий Зеренков отставкаға китеүе тураһында ғариза бирҙе.
Кубанда тыуып үҫкән, Владимиров 1997 йылда Өфө дәүләт нефть техник университетын «Тәбиғи энергия сығанаҡтары һәм углеродлы материалдарҙың химик технологияһы» белгеслеге буйынса тамамлай. Был тәғәйенләнешкә тиклем 37 йәшлек чиновник Ямал-Ненец автономиялы округы губернаторының беренсе урынбаҫары булып эшләй.


text:
Рәсәй почтаһы республика халҡына ташламалы хаҡтар буйынса матбуғатҡа яҙылырға тәҡдим итә
ӨФӨ, 2015 йыл, 14 май. /«Башинформ» мәғлүмәт агентлығы, Артур Басиров/.
14 майҙан 23-нә тиклем Башҡортостан халҡы ташламалы хаҡтар буйынса гәзит-журналдарға яҙыла ала. Илдә Бөтә Рәсәй матбуғатҡа яҙылыу декадаһы башланды. Был көндәрҙә Рәсәй почтаһы баҫмаларҙы өйгә килтереү буйынса хеҙмәттәр күрһәтеүҙең дә хаҡтарын кәметте. Федераль баҫмаларға — биш, төбәк һәм урындағы киң мәғлүмәт саралары өсөн 10 процент ташлама ҡаралған.
«Беҙ халыҡ, айырыуса өлкән быуын өсөн баҫма киң мәғлүмәт сараларының ни тиклем мөһим булыуын аңлайбыҙ. Шуға күрә 2015 йылдың 2-се ярты йыллығына матбуғатҡа яҙылыу декадаһын икенсе тапҡыр ойошторабыҙ. Ваҡытынан алда үткәрелгән декадала уҡыусыларыбыҙ миллиондан ашыу баҫмаға яҙылды. Ағымдағы ун көнлөктән да яҡшы һөҙөмтәләр көтәбеҙ», — тип билдәләне Рәсәй почтаһының генераль директоры Дмитрий Страшнов.
Илдең бөтә почта бүлексәләрендә матбуғатҡа яҙылыуҙың махсус шарттары тураһында мәғлүмәт алырға мөмкин.


text:
23 август
23 август — григориан стиле буйынса йылдың 235-се (кәбисә йылында 236) көнө. Йыл аҙағына тиклем 130 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Европа Берләшмәһе — Нацизм һәм сталинизм ҡорбандарын иҫкә алыу көнө.
- Беларусь — Дәүләт статистикаһы көнө.
- Украина — Украина дәүләт флагы көнө.
Тарихи ваҡиғалар[үҙгәртергә | вики-тексты үҙгәртергә]
- 1942 — Бөйөк Ватан һуғышында Сталинградты обороналау башланған көн.
- 1943 — Рәсәйҙең Хәрби дан көнө: Совет ғәсҡәрҙәренең Курск дуғаһындағы еңеүе. Был ваҡиға Бөйөк Ватан һуғышы барышына һынылыш бирә.
Был көндө тыуғандар[үҙгәртергә | вики-тексты үҙгәртергә]
- 1929 — Әхиәр Хәким, Башҡортостандың халыҡ яҙыусыһы (2001), Бөйөк Ватан һуғышында ҡатнашыусы; Башҡортостан Республикаһының Салауат Юлаев исемендәге дәүләт премияһы лауреаты (1984).


text:
Рәсәйҙә Гагарин премияһы булдырылды
Кешенең тәүге тапҡыр йыһанға осоуына 50 йыл тулыуы уңайынан Рәсәйҙә Юрий Гагарин исемендәге премия булдырылды, тип хәбәр итә Интерфакс. Яңы награда хаҡында йыһан тармағы үҫешенә арналған кәңәшмәлә РФ Хөкүмәте Рәйесе Владимир Путин һөйләне.
Ун награда биш йылға бер тапҡыр Рәсәй космонавтикаһы үҫешенә ҙур өлөш индергән белгестәргә тапшырыласаҡ. Һәр премияның суммаһы бер миллион һум тәшкил итәсәк. Беренсе премия тапшырыу тантанаһы 2011 йылда үтәсәк.
Быйылғы йыл Рәсәйҙә Космонавтика йылы тип иғлан ителгән, 12 ай дауамында илдә Юрий Гагариндың йыһанға осоуына 50 йыл тулыуға һәм ватан космонавтика тармағы ҡаҙаныштарына арналған һәр төрлө саралар үтәсәк.


text:
Балдаҡлы селәүсендәр
Балдаҡлы селәүсендәр, аннелидтар (Annelides), умыртҡаһыҙҙар тибы.
Ҡылыҡһырлама[үҙгәртергә | вики-тексты үҙгәртергә]
Күп күҙәнәкле, башлыса ирекле йәшәүсе хайуандар.Балдаҡлы селәүсендәр ҙурлығы бер нисә мм-ҙан алып 2,5 м-ға тиклем. Тәне күп һанлы сегменттарҙан (балдаҡтарҙан) тора, уларҙың һәр береһендә ҡабырға тирәһендәге төклө үҫентеләр — примитив аяҡтар, йәки параподиялар булыуы мөмкин. Тән ҡыуышлығы икенсел (целом). Бүлеп сығарыу ағзалары — метанефридиялар. Ҡан системаһы йомоҡ. Һулышы тире аша, ҡайһы ваҡыт айғолаҡтары була. Нервы системаһы ганглионар типлы. Балдаҡлы селәүсендәр айырым енесле, һирәгерәк гермафродит. Енси юл менән, ҡайһы ваҡыт енесһеҙ үрсей. Үҫеше метаморфоз менәнн (күп төклө селәүсендәр), йәки тура (аҙ төклө селәүсендәр, һөлөктәр). Тупраҡтың органик матдәләре, детрит, һыу хайуандары (бөжәк балағорттары, ваҡ ҡусҡарҙар һ.б.) менән туҡлана. Балыҡтар өсөн аҙыҡ, һыу ятҡылыҡтарының биологик индикацияһында ҡулланыла ала, Б.с. ҡайһы бер төрҙәре — паразит селәүсендәрҙең аралыҡ һәм резервуар хужалары.
Таралышы[үҙгәртергә | вики-тексты үҙгәртергә]
БР тупрағында ямғыр селәүсендәре һәм энхетреидтар (аҡ, һирәгерәк һары йәки алһыу төҫтәге бик бәләкәй Б.с.) йәшәй, һыу ятҡылыҡтарында — һыу селәүсендәре, ике күҙле һөлөктәр, ҡусҡар һымаҡ һөлөктәр, стилярийҙар, трубочниктар һ.б. Медицина һөлөгө БР‑ҙың Ҡыҙыл китабына индерелгән 6 класы, яҡынса 8 мең төрө билдәле, бөтә Ер шарында таралған. БР‑ҙа аҙ төклө селәүсендәр (олигохеттар) класына ҡараған 34 төрө һәм һөлөктөң 13 төрө асыҡланған.


text:
17 ноябрҙә хеҙмәт ҡануниәте мәсьәләләре буйынса граждандар ҡабул итеү ойошторола
17 ноябрҙә РФ Президентының Башҡортостан Республикаһындағы йәмәғәт ҡабул итеү бүлмәһендә хеҙмәт ҡануниәте, хеҙмәт һаҡлау һәм хеҙмәт килешеүе төҙөгән яҡтарҙың матди яуаплылығы мәсьәләләре буйынса граждандар ҡабул итеү ойошторола.
Мөрәжәғәт итеүселәрҙе Башҡортостан Республикаһындағы Дәүләт хеҙмәт инспекцияһы етәксеһе вазифаһын башҡарыусы Андрей Цибизов ҡабул итәсәк.
Башлана — 14 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Башҡортостанда Республика кадрҙарҙы һынау үҙәге булдырыласаҡФото: Андрей Старостин
Башҡортостанда Республика кадрҙарҙы һынау үҙәге булдырыласаҡ
Башҡортостанда Республика кадрҙарҙы һынау үҙәге булдырыласаҡФото: Андрей Старостин
Башҡортостан дәүләт хеҙмәте һәм идара итеү академияһы нигеҙендә Республика кадрҙарҙы һынау үҙәге булдырыласаҡ. Бындай ҡарар 26 сентябрҙә БР Президенты ҡарамағындағы Кадрҙар комиссияһы ултырышында ҡабул ителде. Әлеге Үҙәктә дәүләт хеҙмәткәрҙәре, шулай уҡ дәүләт хеҙмәте вазифаларына дәғүә иткәндәр өсөн тест ярҙамында комплекслы һынауҙар үткәреләсәк.
Кадрҙар комиссияһы ултырышында Башҡортостан дәүләт хеҙмәте һәм идара итеү академияһы ректоры Сергей Лаврентьев Үҙәктең структураһын һәм кадрҙарҙы һынау тәртибен тәҡдим итте. Һынауҙарҙы эксперттар төркөмдәре үткәрәсәк. Үҙәкте фәнни-методик яҡтан тәьмин итеү менән БР Президнты ҡарамағындағы Башҡортостан дәүләт хеҙмәте һәм идара итеү академияһы шөғөлләнәсәк. Һынауҙар заманса техник саралар ярҙамында үткәреләсәк.
— Республикала чиновниктарҙың тормошо ауырая, сөнки уларға ҡарата талаптарҙы көсәйтәсәкбеҙ, — тип билдәләне Башҡортостан Президенты Рөстәм Хәмитов Кадрҙар комиссияһы ултырышында.


text:
Фото:
Халыҡ иҫәбен алыуҙа ҡатнашыу – һәр кемдең гражданлыҡ бурысы!
Фото:
14 октябрҙән илебеҙ тормошонда иң мөһим ваҡиғаларҙың береһе – 2010 йылғы Бөтә Рәсәй халыҡ иҫәбен алыу башлана.
Республика халыҡ иҫәбен алыуҙы үткәреүгә әҙерме? Ул һәр беребеҙ өсөн ни тиклем мөһим? Ни өсөн унда ҡатнашырға кәрәк? Ул нисек үтәсәк? Иҫәп алыусылар нимәләр хаҡында һорашасаҡ? Был һорауҙарға Башҡортостан Республикаһы Хөкүмәте Премьер-министры урынбаҫары – Башҡортостан Республикаһы Хөкүмәте Аппараты етәксеһе, Башҡортостан Республикаһы Хөкүмәте ҡарамағындағы Башҡортостан Республикаһында 2010 йылғы Бөтә Рәсәй халыҡ иҫәбен алыуға әҙерләнеү һәм уны үткәреү буйынса комиссия рәйесе Тажетдинов Илшат Азамат улы яуап бирҙе.
- Илшат Азамат улы, Бөтә Рәсәй халыҡ иҫәбен алыуға әҙерлек инде өс йыл алып барыла. Һеҙ республиканың уға әҙерлеген нисек баһалайһығыҙ?
— 2010 йылдың егерме туғыҙынсы сентябрендә Башҡортостан Республикаһы Президенты етәкселегендә киңәйтелгән видеоселектор кәңәшмәһе үткәрелде, унда 2 меңгә яҡын кеше ҡатнашты. Улар дәүләт власы, урындағы үҙидара органдары һәм ҡыҙыҡһынған ойошмалар вәкилдәре. Кәңәшмә йомғаҡтары – республика халыҡ иҫәбен алыуға әҙер. Ул 14 октябрҙән 25-енә тиклем үтәсәк.
Иҫәп алыусыларҙың һөҙөмтәле эшләүе өсөн шарттар булдырылған. Был контингент 36 процентҡа уҡыу йорттары иҫәбенә ойошторолған. Дүрттән бер өлөшөн предприятиелар һәм йәмәғәт хеҙмәттәре хеҙмәткәрҙәре тәшкил итә. Тағы өстән бер өлөшө – үҙ теләктәре менән килеүселәр. Һәм һәр унынсыһы – йәки урындағы үҙидара хеҙмәткәре, йәки мәшғүллек хеҙмәте тарафынан ебәрелгән кеше. Бөтәһе – 18 мең самаһы кеше. Бөгөн уларҙың төп өлөшө ошо йүнәлештә уҡытыла. Улар тулыһынса кәрәк-яраҡ менән тәьмин ителгән. Улар өсөн 1822 йыһазландырылған бина әҙерләнгән. Автотранспорт һәм элемтә саралары бүленгән. Иҫәп алыу документацияһы комплектланған.
Тораҡ пункттарында байтаҡ эштәр башҡарылды. Адрестар хужалығы юлға һалынды. Урамдарҙы яҡтыртыу системалары ремонтланды. Был халыҡ иҫәбен алыуға әҙерлектең тәүге һиҙелерлек һөҙөмтәләренең береһе. Ә асылда, халыҡ һәм хәүефһеҙлек хеҙмәттәре өсөн яҡшы ярҙам булды.
- Ә, дөйөм алғанда, халыҡ иҫәбен алыуҙан ниндәй һөҙөмтәләр көтөлә? Был бит ярайһы уҡ сығым талап иткән сара. Ни өсөн уны үткәрергә кәрәк?
— Халыҡ иҫәбен алыу бик тә кәрәк. Уны үткәргәндә алынған мәғлүмәт – һөҙөмтәле социаль-иҡтисади сәйәсәт нигеҙе. Социаль тотороҡлолоҡ һәм кешеләрҙең көнкүрешен яҡшыртыу нигеҙе. Ведомство мәғлүмәттәр базаларының береһе лә йәмғиәт торошо тураһында, Бөтә Рәсәй халыҡ иҫәбен алыу кеүек, тулы, бөтөн бер мәғлүмәт бирмәйәсәк.
Уның төп бурысы – илдең һәм республикабыҙҙың артабанғы йәшәйеш перспективаларын билдәләү өсөн рәсми статистик информация булдырыу. Халыҡ иҫәбен алыу мәғлүмәттәре дәүләт һәм йәмғиәттең үҫеш стратегияһын, прогноздарын, пландарын төҙөү өсөн кәрәк. Уларһыҙ төплө, нигеҙле идара итеү ҡарарҙары ҡабул итеп булмаясаҡ. Бынан тыш, халыҡ, уның йәшәү шарттары тураһында мөһим мәғлүмәт бюджет процесын мөмкин тиклем һөҙөмтәлерәк ойошторорға булышлыҡ итәсәк. Бюджет средстволарын оптималь бүлергә ярҙам итәсәк.
2010 йылғы Бөтә Рәсәй халыҡ иҫәбен алыу программаһының үҙендә уны үткәреү кәрәклеге тураһында һорауға яуап бирелгән.
Мәҫәлән, торлаҡ фондын төҙөкләндереү кимәле, уның тибы һәм майҙаны, төҙөлөү ваҡыты өлөшөндә халыҡтың торлаҡ шарттарын өйрәнеүгә ҙур иғтибар биреләсәк. Әйтәйек, республика халҡының торлаҡ менән уртаса тәьмин ителеше бөгөн бер кешегә 21 метрҙан саҡ ҡына күберәк тәшкил итә. Башҡортостан Республикаһы Президенты был күрһәткесте 2020 йылға 30 метрға еткереү бурысын ҡуйҙы. Иҫәп алыу мәғлүмәттәре күпме граждандарҙың авария хәлендәге йорттарҙа йәшәүен күрһәтәсәк. Күпме ғаилә торлаҡ шарттарын яҡшыртыуға мохтаж. Шунан сығып, арзан торлаҡ төҙөү, иҫкергән фондтан халыҡты күсереү буйынса ғәмәлдәге программаларға төҙәтмәләр индереләсәк һәм яңылары әҙерләнәсәк.
Иҫәп алыу ҡағыҙҙарының айырым һорауҙары граждандарҙың мәшғүллегенә һәм белеменә арналған. Был өлкәләге проблемалар республика өсөн актуаль. Беҙҙә ысынында 2,4 миллион эшкә һәләтле кешенең 1,8 миллионы эшләй. Быйыл 1 сентябргә рәсми эшһеҙҙәр сифатында 34,3 мең кеше теркәлгән. Шул уҡ ваҡытта халыҡ-ара хеҙмәтте ойоштороу методологияһы буйынса иҫәпкә алынған эшһеҙлек 185 мең кеше тәшкил итте.
Эшһеҙлекте бөтөрөү уйланылған сәйәсәт алып барыуҙы талап итә. Уны тормошҡа ашырыу өсөн эшһеҙҙәр һаны, мәшғүллек характеры, йәшәү сығанаҡтары тураһында аныҡ мәғлүмәттәр кәрәк. Һөҙөмтәлә беҙ мәшғүллек программаларын аныҡлай, эшһеҙҙәрҙең квалификацияһын үҙгәртеүгә ҡарашты ҡайтанан ҡарай, эш биреүселәргә дөрөҫ йүнәлеш бирә аласаҡбыҙ.
Халыҡ иҫәбен алыу йомғаҡтары белем биреү системаһын артабан үҫтереү өсөн дә мөһим. Уның ихтыяждарына республика бюджетының өстән бер өлөшө тиерлек тотонола. Байтаҡ федераль средстволар йәлеп ителә. Әммә иҡтисад талаптары менән белгестәр әҙерләү күләмдәре араһында дисбаланс үҫеүен дауам итә. Иҫәп алыу барышында халыҡтың профессиональ-белем структураһының объектив күренеше асыҡланасаҡ. Төбәгебеҙҙең ғилми кадрҙар потенциалы күҙалланасаҡ. Был булған производстволарҙың структураһын үҙгәртеү һәм яңыларын ойоштороу, фәнни-технологик үҫеште әүҙемләштереү, өҫтәмә инвестициялар йәлеп итеү тураһында ҡарар ҡабул итергә ярҙам итәсәк.
Иҫәп алыу һөҙөмтәләре ҡала һәм ауыл халҡы нисбәтен баһалау, тимәк, аграр сәйәсәттең өҫтөнлөклө йүнәлештәрен аныҡлау мөмкинлеге бирәсәк. Ауылда кәрәкле белгестәрҙе нығытыу буйынса саралар һөҙөмтәлелеген арттырырға. Ауыл халҡының матди-көнкүреш шарттарын яҡшыртырға.
Халыҡтың йәш составы пенсияға сығыусы кешеләр һанын билдәләү өсөн кәрәк. Был яҡындағы йылдарға Пенсия фонды бюджетын планлаштырырға, социаль сығымдарҙы иҫәпкә алырға ярҙам итәсәк. Иң мөһиме – пенсионерҙарыбыҙға лайыҡлы тормош кимәле тәьмин итергә.
Бынан тыш, беҙ әсәләргә һәм балаларға дәүләт ярҙамы күләмдәрен билдәләй, йәштәр сәйәсәтенең төп параметрҙарын аныҡлай, тыуымды стимуллаштыра, үлемде кәметеү буйынса саралар күрә аласаҡбыҙ.
- Тыуымдың түбән һәм үлемдең юғары булыуы ил үҫешендә кире сағыла. Халыҡ иҫәбен алыу һөҙөмтәләре демографик проблемаларҙы бөтөрөүгә нисек булышлыҡ итәсәк?
— Әйтергә кәрәк, беҙҙә өсөнсө йыл инде даими халыҡ иҫәбенең арта барыуы күҙәтелә. Халыҡтың тәбиғи үҫеше буйынса республика – Волга буйы федераль округы төбәктәре араһында лидер.
Был өлкәлә, әлбиттә, билдәле бер проблемалар ҙа бар. Ләкин, дөйөм алғанда, төп демографик күрһәткестәргә ыңғай трендтар хас. Әммә улар нығытыуҙы талап итә. Халыҡ иҫәбен алыу барышында тыуым өлкәһендәге тенденциялар тураһында уникаль мәғлүмәттәр алынасаҡ. Беҙ ҡатын-ҡыҙҙарҙың репродуктив тәртибендә үҙгәрештәрҙе өйрәнә аласаҡбыҙ. Балалар баҡсаларына һәм мәктәптәргә талапты күҙаллай, миграция күләмдәрен билдәләй, ахыр килеп, адекват социаль-демографик программалар төҙөй аласаҡбыҙ.
- Халыҡ иҫәбен алыу программаһы һигеҙ йыл элек булған программа менән сағыштырғанда ниндәй үҙгәрештәр кисергән?
— Элекке һәм әлеге иҫәп алыу ҡағыҙҙары ярайһы уҡ оҡшаш. Был мәғлүмәттәрҙе сағыштырып ҡарау өсөн кәрәк. Шуның менән бергә, иҫәп алыу ҡағыҙы дәүләттең хәҙерге мәғлүмәткә ихтыяжын сағылдырырға тейеш. Шуға күрә уның эстәлеген модификациялау һис шикһеҙ кәрәк.
Мәҫәлән, граждандарҙың торлаҡ шарттары тураһындағы һорауҙарҙа үҙгәрештәр күп. Әгәр элек нигеҙҙә торлаҡ характеристикалары тикшерелһә, хәҙер уның яңы экологик һәм мәғлүмәти ихтыяждарға ярашлылығы ҡыҙыҡһындыра.
Хәҙерге һөҙөмтәле дәүләт менән демократик йәмғиәтте «электрон хөкүмәт»тең үҫешкән технологияларынан тыш күҙ алдына килтереп булмай. Бының өсөн «Бөтә донъя селтәре»нә күпме кешенең йәлеп ителеүен белергә кәрәк. Провайдерҙар Интернет селтәренә мобиль рәүештә тоташыуҙың киң таралыуы арҡаһында дөрөҫлөккә тап килгән мәғлүмәт бирә алмаясаҡ. Ә был мәғлүмәт власть органдары менән граждандарҙың үҙ-ара аралашыуын, ҡайһы географик урында булыуға, тәүлек ваҡытына һәм йыл миҙгеленә ҡарамаҫтан, дәүләт хеҙмәттәре менән даими ҡулланыуҙы тәьмин итеү өсөн үтә кәрәк. Халыҡ иҫәбен алыу иһә быларҙы күрһәтәсәк.
- Республикала 130-ға яҡын милләт вәкилдәре йәшәй. Һеҙҙең ҡарашҡа, был факторҙың халыҡ иҫәбен алыуға йоғонтоһо буласаҡмы?
— Йоғонтоһо булмаясаҡ, тип ышанам. Башҡортостан Республикаһы Президенты билдәләүенсә, «халыҡ иҫәбен алыуҙың әһәмиәтен артыҡ сәйәсиләштерергә кәрәкмәй». Беҙҙең республика үҙенсәлекле. Уға милли һәм конфессиональ күп төрлөлөлөк хас. Шул уҡ ваҡытта Рәсәй Конституцияһының 26-сы статьяһына ярашлы бер кемде лә үҙ милләтен билдәләүгә һәм күрһәтеүгә мәжбүр итеп булмай. Иҫәпсенең өйрәтергә лә, күндерергә лә хаҡы юҡ.
Халыҡ иҫәбен алыу ни бары техник процедура. Ул илдә йәшәгән кешеләр һәм уларҙың йәшәү шарттары тураһында аныҡ мәғлүмәт формалаштырыу өсөн кәрәк. Был йәмәғәт тормошоноң төрлө аспекттарын өйрәнергә мөмкинлек биреүсе мөһим материал. XXI быуат башындағы республиканың үҙенә күрә социаль фотоһүрәте.
- Алынған мәғлүмәттәрҙең конфиденциаллеге һаҡланыуына ҡарата хәүеф бар. Дәүләт граждандарҙың шәхси тормошона ҡыҫылмаймы?
— Халыҡтан һорау алыу үткәргәндә ниндәйҙер раҫлаусы документтар талап ителмәйәсәк. Иҫәп алыу ҡағыҙы дөйөм һорауҙарҙан тора. Шуларҙың ҡайһы берәүҙәренә яуап биреүҙән баш тартырға ла мөмкин. Был осраҡта бер ниндәй репрессиялар ҙа ҡаралмаған. Шулай ҙа бының халыҡ иҫәбен алыу һөҙөмтәһен боҙоп күрһәтеүе һәм һуңынан дөрөҫ булмаған идара ҡарарҙары ҡабул ителеүенә килтереүе ихтимал.
Мәғлүмәттең конфиденциаллеге дәүләт менән гарантиялана. Халыҡтан мәғлүмәт йыйыу мөмкин тиклем шәхси үҙенсәлектәрһеҙ башҡарыла. Ә иҫәп ҡағыҙҙарында исем, фамилия һәм йәшәгән адресты күрһәтеү өсөн графалар ҡаралмаған.
- Иҫәп алыусылар булып һәр төрлө мутлашыусыларҙың килеүе ихтимал. Ысын иҫәп алыусыларҙы нисек танырға?
— Уларҙың барыһында ла 2010 йылғы Бөтә Рәсәй халыҡ иҫәбен алыу хеҙмәткәре танытмаһы буласаҡ. Ул паспорт булғанда ғына ғәмәлдә. Танытма махсус һаҡ дәрәжәләре менән айырыла. Махсус тышлыҡ кейҙерелгән һәм муйынға аҫа торған шнуры бар. Бынан тыш, иҫәпселә «Федераль дәүләт статистикаһы хеҙмәте» тигән яҙыулы күк төҫтәге портфель һәм халыҡ иҫәбен алыу эмблемаһы төшөрөлгән шарф булырға тейеш. Шикләнһәгеҙ, иҫәп алыу участкаһына шылтыратып, иҫәпсенең шәхесен аныҡларға була. Йәки участкаға үҙегеҙ барып, һорауҙарға яуап бирергә мөмкин. Халыҡ иҫәбен алыу участкаларының адрестары һәм телефондары 14 октябргә тиклем бөтә муниципаль гәзиттәрҙә лә баҫыласаҡ.
- Матбуғат баҫмалары менән бер рәттән, халыҡҡа мәғлүмәт биреүҙең ниндәй төрҙәре файҙаланыла?
— Халыҡҡа мәғлүмәт еткереүгә киң мәғлүмәт сараларының бар төрҙәре лә йәлеп ителгән: матбуғат баҫмалары, теле- һәм радиоканалдар, интернет-ресурстар. Күргәнһегеҙҙер, моғайын, 1 октябрҙән башлап эфирға халыҡ иҫәбен алыу кампанияһы башланыуға нисә көн ҡалыуы тураһында роликтар сыға башланы. 14 октябрҙән иҫкә төшөрөү рәүешендәге сюжеттар ебәреү планлаштырыла. Халыҡ иҫәбен алыу тураһында яңылыҡтар һәм аналитик тапшырыуҙар ҙа сығарыла.
Тышҡы рекламаның мөмкинлектәре әүҙем файҙаланыла. Тематик стендтар ҡуйыла. Уларҙа агитацион плакаттар урынлаштырыла. Бөтә Рәсәй һәм республика «ҡыҙыу линия» телефондары эшләй. Был саралар бер генә маҡсатты күҙ уңында тота: республиканың бөтә халҡына 2010 йылдың октябрендә халыҡ иҫәбен алыу үткәрелеүе хаҡында хәбәр итеү һәм уға ҡарата ыңғай ҡараш булдырыу.
- Илшат Азамат улы, Һеҙ үҙегеҙ һәм Һеҙҙең ғаилә ағзаларығыҙ 2010 йылғы Бөтә Рәсәй халыҡ иҫәбен алыуҙа ҡатнашасаҡмы?
— Мотлаҡ. Һәм республикабыҙҙа йәшәүсе барлыҡ кешеләрҙе шуға саҡырам. Халыҡ иҫәбен алыуҙа ҡатнашыу – йәшәү нормаһы. Кешенең әүҙем йәмәғәт позицияһын һәм граждан булараҡ өлгөрөүен раҫлаусы дәлил.
Беҙҙең барыбыҙҙы ла лайыҡлы хеҙмәт шарттары, социаль тәьминәт, сифатлы һаулыҡ һаҡлау, торлаҡ шарттарын яҡшыртыу ҡыҙыҡһындыра. Дәүләткә дөрөҫ һәм ғәҙел ҡарарҙарҙы ғәмәлгә ашырырға ярҙам итергә кәрәк. Бының өсөн халыҡ иҫәбен алыуҙа ҡатнашыу, иҫәп алыусының һорауҙарына яуап биреү мотлаҡ. Был 15 минуттан артыҡ ваҡытты алмаясаҡ. Әммә ил тормошоноң киләһе 10 йылына йоғонто яһаясаҡ.
Рәсәйгә һәр кем мөһим икәнен һәр беребеҙ аңларға тейеш!


text:
Мәләүездә Йәштәр эшҡыуарлығы мәктәбе эшләй башланы
1 ноябрҙә Мәләүездә К.Г.Разумовский исемендәге Мәскәү дәүләт технологиялар һәм идара итеү университетының филиалында Йәштәр эшҡыуарлығы мәктәбенең икенсе төркөмө өсөн уҡыуҙар башлана, тип хәбәр иттеләр район хакимиәтенең мәғлүмәт-аналитика бүлегенән. 100-ҙән ашыу кешенән торған беренсе төркөм ошо көндәрҙә уҡыуын тамамланы. БР Йәштәр сәйәсәте һәм спорт министрлығы, Мәләүез районы хакимиәте һәм Мәскәү юғары уҡыу йортоноң филиалы менән ойошторолған проектта Мәләүез механика-технология техникумында, 39-сы һәм 42-се һөнәри лицейҙарҙа белем алған һәм был уҡыу йорттарын тамамлаған йәштәр, Халыҡ мәшғүллеге үҙәгендә иҫәптә торған йәш кешеләр ҡатнашты.
Проектта ҡатнашыусылар бәләкәй бизнес өлкәһендә бизнес-планлаштырыу, һалым һалыу, бухгалтер иҫәбе, бизнесты ойоштороу серҙәренә төшөнә, эшҡыуарҙарға дәүләт ярҙамы программалары менән таныша.


text:
Башҡортостанда декларация кампанияһы башланды
ӨФӨ, 2015 йыл, 12 ғинуар. /«Башинформ» мәғлүмәт агентлығы, Артур Басиров/.
Башҡортостанда сираттағы декларация кампанияһы башланды, уның барышында граждандар 2014 йылда алған табышы тураһында иҫәп-хисап бирергә һәм һалым органдарына 3-НДФЛ формаһы буйынса декларациялар тапшырырға тейеш. Был хаҡта ведомствоның сайтында хәбәр ителә.
Һалым декларацияларын шәхси эшҡыуарҙар, шәхси практика менән шөғөлләнеүсе нотариустар, адвокат кабинеттарын асҡан адвокаттар, 2014 йылда табыш алған физик шәхестәр бирергә бурыслы.
Декларацияны хатаһыҙ тултырыу өсөн Рәсәй Федераль һалым хеҙмәте сайтының тейешле бүлегендә «Декларация 2014» программаһын файҙаланырға мөмкин.
3-НДФЛ формаһы буйынса декларацияны 2015 йылдың 30 апреленә тиклем бирергә була.
Бынан тыш, граждандар һалым өсөн тотоп ҡалынған аҡсаға хоҡуҡлы. Тейешле документтар тапшырғанда һалым ташламаһы 2014 йылда тотонолған сығымдарҙың бер өлөшөн кире ҡайтарырға мөмкинлек бирә. Декларацияны уҡыу өсөн түләү, ипотека кредиты өсөн проценттар һәм башҡа сығымдар буйынса ташламаға дәғүә итеүсе граждандар тапшыра ала.


text:
Рөстәм Хәмитов көс структураларына коррупцияға ҡаршы көрәште көсәйтергә ҡушты
Башҡортостан Президенты Рөстәм Хәмитов республиканың хоҡуҡ һаҡлау һәм көс ведомстволары етәкселәре менән осрашыу барышында коррупция күренештәренә ҡаршы көрәш сараларын көсәйтергә ҡушты.
Эске эштәр министрлығы, Федераль именлек хеҙмәте, прокуратура, тикшереү комитеты етәкселеге менән осрашыуҙарҙа коррупцион хоҡуҡ тәртибен боҙоуҙар һәм ришүәтселек менән бәйле мәсьәләләр тикшерелде. Рөстәм Хәмитов көс структураларына төрлө коррупция күренештәрен оператив асыҡларға һәм ҡәтғи сик ҡуйырға ҡушты.
Бынан алда, Башҡортостан Президенты вазифаһына инеү тантанаһында, Рөстәм Хәмитов, коррупцияны һәм ришүәтселекте тамырынан бөтөрмәй тороп, алға китеп булмаясаҡ, тип белдерҙе. Президент, үҙ вазифаһы менән самаһыҙ файҙаланыусылар ғәмәлдәге закондар сигендә ҡаты яуаплылыҡҡа тарттырыласаҡ, тип һыҙыҡ өҫтөнә ала.


text:
Ишембай һәм Яңауыл Еңеүҙең 65 йыллығы алдынан шашкала ярышты
Ишембайҙа гимназия һәм мәктәп-интернат командалары араһында “Еңеү Кубогына” шашка турниры үтте. Ярыштар Еңеүҙең 65 йыллығына арналды.
Беренсе урынды һәм күсеп йөрөүсе "Еңеү Кубогын" Ишембайҙан 2-се Башҡорт республика гимназия-интернаты командаһы яуланы (Әмир Абдрахманов, Гөлназ Әбүбәкерова, Руфина Әйүпова һәм Юлиә Сафина).
Икенсе урын Ишембайҙың 1-се гимназияһы командаһына эләкте, “бронза” —И.Шәмуҡсинов исемендәге гимназия шашкасыларында (Яңауыл).
Ошо уҡ ваҡытта Яңауылда Бөйөк Еңеүҙең юбилейына арналған шашка турниры үтте.
Ҡала шашка федерацияһы менән Яңауыл ҡалаһы һәм Яңауыл районы хакимиәте ойошторған спорт байрамына ветерандар һәм тыл хеҙмәтсәндәре саҡырылды.
Турнир башланыр алдынан шашка яратыусылар өсөн Стәрлетамаҡтан халыҡ-ара гроссмейстер Муродулло Амриллаев менән бер үк ваҡытта уйын сеансы ойошторолдо.
Был ярыштарҙа Булат Шәймәрҙәнов еңде.


text:
«Версия Башкортостана» уҡыусыларының һорауҙарына прокуратура вәкиле яуап бирәсәк
Шишәмбе, 27 декабрҙә, «Версия Башкортостана» гәзите уҡыусыларына БР Прокуратураһының прокурорҙарҙың граждандар процесында ҡатнашыуын тәьмин итеү бүлеге өлкән прокуроры Елена Ишбулатова яуап бирәсәк.
Хеҙмәт бушлай һәм уның менән бындай ярҙамға мохтаж һәр кем файҙалана ала. 15 сәғәттән 17 сәғәткә тиклем (8-347) 272-79-16 номерына шылтыратығыҙ.
Хәтерегеҙгә төшөрәбеҙ, был рубрика – даими, граждандар менән аралашыу айына ике тапҡыр – һәр икенсе һәм дүртенсе шишәмбелә үткәрелә. Үрҙә күрһәтелгән телефонға шылтыратығыҙ һәм ҡыҙыҡһындырған һорауығыҙҙы юрисҡа бирегеҙ!
«Ҡыҙыу линияға» мөрәжәғәттәр граждан эштәре, шулай уҡ енәйәт эштәре менән бәйле киң даирәләге мәсьәләләрҙе үҙ эсенә ала. Ике сәғәт дауамында бирелгән һорауҙарға яуаптар "Версия Башкортостана" гәзитенең киләһе һандарында донъя күрә.
Һорауығыҙҙы гәзиттең 15-се битендә урынлашҡан купонға ла яҙып ебәрергә мөмкин. Компетентлы кешенең яуабы менән ул “Һеҙҙең хоҡуҡ” тип исемләнгән икенсе даими рубрикала баҫылып сығасаҡ.


text:
Рөстәм Хәмитов «Башҡортостан» ДТРК-ның яңы аппарат-студия комплексын сафҡа индереүҙә ҡатнашты Фото: Башҡортостан Башлығының матбуғат хеҙмәте
Рөстәм Хәмитов «Башҡортостан» ДТРК-ның яңы аппарат-студия комплексын сафҡа индереүҙә ҡатнашты
Рөстәм Хәмитов «Башҡортостан» ДТРК-ның яңы аппарат-студия комплексын сафҡа индереүҙә ҡатнашты Фото: Башҡортостан Башлығының матбуғат хеҙмәте
ӨФӨ, 2015 йыл, 21 апрель. /«Башинформ» мәғлүмәт агентлығы/.
20 апрелдә Башҡортостан Башлығы Рөстәм Хәмитов Бөтә Рәсәй дәүләт телерадиотапшырыуҙар компанияһының генераль директоры Олег Добродеев, компанияның генераль директоры урынбаҫарҙары Рифат Сабитов, Станислав Хаустов, Алексей Земский, «Башҡортостан» ДТРК-һы директоры Азамат Сәлихов һәм башҡа рәсми кешеләр менән бергә «Башҡортостан» ДТРК-ның яңы аппарат-студия комплексын сафҡа индереүҙә ҡатнашты.
Яңы комплекс составына «Dalet» автоматлаштырылған яңылыҡтар системаһы, серверҙар, биш студия камераһы инә. Бөгөнгө көндә бындай техника донъялағы алдынғы телекомпанияларҙа файҙаланыла.
Комплекс телевизион тапшырыуҙарҙы һанлы форматта күрһәтергә мөмкинлек бирә. Өфөлә уҙасаҡ ШОС һәм БРИКС саммиттары барышында «Башҡортостан» ДТРК-һы Бөтә Рәсәй дәүләт телерадиотапшырыуҙар компанияһы каналдарында тура бәйләнеш булдырыу өсөн төп майҙансыҡ буласаҡ.
Аппарат-студия комплексын ҡарағандан һуң, Рөстәм Хәмитов һәм Олег Добродеев «Хәбәрҙәр-Башҡортостан» программаһының тура эфирында сығыш яһаны.
– Яҡшы тәьҫораттар алдыҡ. Ресурстар табып, Өфөләге филиалды тәүгеләрҙән булып йыһазландырыуҙары өсөн Олег Борисовичҡа рәхмәт белдерәм. Студия яңы форматҡа күсте. Һис шикһеҙ, телевидениела эш сифаты күпкә яҡшырасаҡ, – тип билдәләне республика Башлығы Рөстәм Хәмитов. – Беҙ, республика властары һәм Бөтә Рәсәй дәүләт телерадиотапшырыуҙар компанияһы, бер-беребеҙгә ярҙам итеп эшләйбеҙ, сөнки халыҡҡа мәғлүмәт еткереү бик мөһим. Бының өсөн ресурстарҙы йәлләргә кәрәкмәй.
– Башҡортостан – һанлы форматҡа тулыһынса әҙер булған тәүге төбәктәрҙең береһе. 2016 йылға тиклем күсеп өлгөрмәгән компаниялар тейешле стандарттарға тап килмәйәсәк, – тине Олег Добродеев. – Өфөлә был айырыуса мөһим, сөнки ошо комплексты ШОС һәм БРИКС саммиттары алдынан асабыҙ. Быға Башҡортостан Республикаһы, шулай уҡ Бөтә Рәсәй дәүләт телерадиотапшырыуҙар компанияһы етәкселеге ҙур өлөш индерҙе, тип иҫәпләйем.


text:
Перу
Координаталар: 8°48′00″ ю. ш. 74°58′00″ з. д. / 8.80000° ю. ш. 74.96667° з. д. (G) (O)
Перу Республикаһы (исп. República del Perú [reˈpuBlika ðel peˈɾu], кечуа Piruw Mama Llaqta [piˈruw ˈmama ˈʎaxta], аймар. Piruw Suyu [piˈruw ˈsuju])— Көньяҡ Америкалағы дәүләт. Төньяҡ-көнбайыштан Эквадор, төньяҡтан Колумбия, көнсығыштан Бразилия, көньяҡ-көнсығыштан Бризилия һәм Чили менән сиктәш. Ярҙары Тымыҡ океан менән йыуыла. Майҙаны буйынса, Бразилия һәм Аргентинанан ҡалышып, өсөнсө урында.
Инкылар дәүләте[үҙгәртергә | вики-тексты үҙгәртергә]
Перу — Көньяҡ Американың археология музейы, боронғо цивилизациялар, боронғо индейҙар цивилизацияһы иле, уларҙың ҡаҙаныштары хәҙерге кешене лә таң ҡалдыра. Инкылар үҙ дәүләтен төҙөгәнгә тиклем үк әле,бында унға яҡын цивилизация булған. Уларҙың һәләк булыу сәбәптәре әле лә асыҡланмаған.
XII быуатта Урубамба йылғаһы үҙәнендә инкылар дәүләте барлыҡҡа килә. Инкылар этнос түгел, ә хакимлыҡ итеүсе синыф. Биш быуат эсендә инкыларҙың Тауантинсуйу дәүләте Колумбҡа тиклем Америкала иң ҙур империя була.
Хужалыҡ итеүҙең төп тармағы — ер эшкәртеү. Ерҙе таяҡтар менән йомшарталар, һабанды улар белмәй. Маис, маниока, картуф, томаттар, ҡуҙаҡлылар, тәмәке һәм мамыҡ үҫтерәләр. Йорт хайуандарынан ламалар үрсетәләр. Халыҡ мамыҡ һәм төн туҡымалар туҡыу, көршәк эшләү (көршәксе түңәрәген ҡулланмайынса), алтын, көмөш, баҡыр һәм бронза эшкәртеү кеүек һөнәрҙәр менән мәшғүл була.
Испан яулап алыуы[үҙгәртергә | вики-тексты үҙгәртергә]
Боронғо Перу индейҙарының күп һәйкәл-ҡомартҡылары испан яулап алыуҙары замананда емерелгән. Инкыларҙың ҡомартҡылары һәм һарайҙары урынына испандар католик сиркәүҙәр, монастырҙар, үҙҙәренең һарайҙарын һалғандар, шулай ҙа инкылырҙың рухи мәҙәниәте уларҙың ңәҫелдәре тарафынан ауыҙ-тел ижады, көй, бейеү рәүешендә, кейемдәрҙә һәм көнкүрештә һаҡланған.
Географияһы[үҙгәртергә | вики-тексты үҙгәртергә]
Илдең климаты сиктән тыш төрлө һәм ҡапма-ҡаршылыҡлы. Тымыҡ океан янында түбәләре ҡар менән ҡапланған Анд тауҙары башлана. Уңдырышлы ерҙәр сүллектәр менән алышына. Арыраҡ Амазония урмандары башлана. Тәбиғәт шарттары буйынса Перу өс өлөшкә бүленә. Яр буйын Коста тип атайҙар. Диңгеҙ буйы тигеҙлеге океан буйлап тар ғына (80 километрҙан 180 километрға тиклем) һыҙат булып 1600 километрға һуҙыла. Ул тропик сүллектәр зонаһында ята. Сүллектәр эргәһендә Анд тауҙары күтәрелә. Илдең был яғын Сьерра тип атайҙар. Йылға үҙәндәре тауҙарҙы айырым һырттарға бүлгеләй. Һырттар араһында бик бейектә яҫы таулыҡ ята.
Перуның көнсығыш өлөшө Сельва тип атала. Сельва икһеҙ-сикһеҙ урмандар менән ҡапланған. Уның аша мул һыулы Амазонка һәм уның күп һанлы ҡушылдыҡтары аға.
Әҙәбиәт[үҙгәртергә | вики-тексты үҙгәртергә]
- Дунаев В. Н. Перу / Оформление художника Н. В. Батаева — М.: Мысль, 1984. — 136 б. — (У карты мира). — 65 000 экз. (обл.)


text:
Өфөлә 1 сентябрҙә өс балалар баҡсаһы асыла
Бөгөн баш ҡаланың Сипайлово биҫтәһендә ике мәктәпкәсә белем биреү учреждениеһы һәм Черниковкала кире ҡайтарылған балалар баҡсаһы асыла. Был хаҡта ҡала мэрияһынан хәбәр иттеләр. Герцен урамы, 14 адресы буйынса урынлашҡан 5-се муниципаль мәктәпкәсә белем биреү учреждениеһы икенсе корпусын кире ҡайтарыу сәбәпле тәрбиәләнеүселәрҙе 60 балаға күберәк ҡабул итә ала. Өфө хакимиәте ҡасандыр балалар баҡсаһы ҡарамағында булған бинаны кире ҡайтарып, уға капиталь ремонт эшләгән. Бының өсөн ҡала һәм республика бюджеттарынан 43 миллион һум аҡса бүленгән.
Гагарин урамындағы 32-се муниципаль мәктәпкәсә белем биреү учреждениеһы һәм Академик Королев урамындағы 65-се муниципаль мәктәпкәсә белем биреү учреждениеһы һәр береһе 170-шәр бала ҡабул итә. Сабыйҙарҙы һәр яҡлап үҫтереү өсөн спорт залы, бассейн, студиялар һәм ҡышҡы баҡса ҡаралған. Балалар баҡсалары биләмәһендә икешәр физкультура майҙансығы бар. Һәр комплексты төҙөү өсөн ҡала һәм республика бюджеттарынан 150 миллион һум аҡса бүленгән.
2011 йыл аҙағынаса Өфөлә ҡайтанан төҙөлгән балалар баҡсалары «Дема-8», «Инорс-7» биҫтәләрендә һәм Черниковка урамында сафҡа индереләсәк. Баш ҡаланың Октябрь районындағы 257-се, Орджоникидзе районындағы 29-сы, Совет районындағы 105-се балалар баҡсаларының ҡайтарылған биналары сабыйҙарҙы капиталь ремонттан һуң ҡабул итәсәк. Дүрт ай эсендә баш ҡалала йәнә алты мәктәпкәсә белем биреү учреждениеһы булдырылырға тейеш.


text:
Рөстәм Хәмитов Рәсәй сәнәғәтселәре һәм эшҡыуарҙары союзы президенты Александр Шохин менән осраштыФото: Андрей Старостин
Рөстәм Хәмитов Рәсәй сәнәғәтселәре һәм эшҡыуарҙары союзы президенты Александр Шохин менән осрашты
Рөстәм Хәмитов Рәсәй сәнәғәтселәре һәм эшҡыуарҙары союзы президенты Александр Шохин менән осраштыФото: Андрей Старостин
ӨФӨ, 2014 йыл, 5 сентябрь. /«Башинформ» мәғлүмәт агентлығы/.
4 сентябрҙә Республика Йортонда Рөстәм Хәмитов Рәсәй сәнәғәтселәре һәм эшҡыуарҙары союзы президенты Александр Шохин менән осрашыу үткәрҙе, тип хәбәр иттеләр төбәк башлығының матбуғат хеҙмәтенән.
Рөстәм Хәмитов Александр Шохинға «Рәсәй Федерацияһында сәнәғәт сәйәсәте тураһында»ғы закон проектын тикшереү өсөн майҙансыҡ итеп Өфөнө һайлағандарына рәхмәт әйтте.
Рәсәй сәнәғәтселәре һәм эшҡыуарҙары союзы башлығы билдәләүенсә, «Башҡортостан — был теманы – сәнәғәт сәйәсәтен, сәнәғәт сәйәсәте тураһындағы законды тикшереү өсөн тәбиғи урын. Республика нефть химияһы, химия, нефть эшкәртеү кеүек үҙ-ара яҡшы тығыҙ бәйләнештә булған бер нисә мөһим тармаҡты бергә уңышлы алып бара. Дөйөм Рәсәй фонында иҡтисади сәйәсәт бында күпкә отошло күренә. Шунлыҡтан ултырышты һәм закон тураһында фекер алышыуҙы бында үткәрергә булдыҡ. Уға тиклем закондың ыңғай яҡтарына ҡағылышлы күп кенә фекер алышыуҙар булды. Ысынында иһә, беҙ уның өҫтөндә ныҡ ҡына эшләнек, хатта бюроның махсус ултырышын үткәрҙек. Сәнәғәт министрлығы, Иҡтисад министрлығы етәкселәрен саҡырҙыҡ. Закондың һуңғы тексы яҡшыраҡ килеп сыҡты. Ике вариант булды. Береһе – «рамкалы», сәнәғәткә ярҙам итеү кәрәклеге тураһында. Башҡа варианттар бигерәк аныҡ ине, уларҙа билдәле һалым ташламалары һәм башҡалар яҙылғайны. «Алтын урталыҡ» табылды, унда сәнәғәткә ярҙам итеүҙең бөтә төп механизмдары, шул иҫәптән, мәҫәлән, махсус инвестиция килешеүҙәре кеүек яңылары ла яҙылған. Бер нисә көн элек Хөкүмәт Рәйесе Дмитрий Медведев «Сәнәғәтте үҫтереү фондын» ойоштороу тураһындағы ҡарарға ҡул ҡуйҙы. Ул тап ошо законға һалынған. Фонд булдырыу тураһындағы ҡарар ғына түгел, ә бюджеттың «өс йыллығы» сиктәрендә һалынған 18 миллиард һум аҡса ла бар. Әгәр был аҡсалар дөрөҫ итеп файҙаланылһа, һөҙөмтәгә өлгәшергә мөмкин».
Александр Шохин, «бөгөн Башҡортостан, Волга буйы федераль округы коллегалары менән» Рәсәй сәнәғәтселәре һәм эшҡыуарҙары союзының төбәк бүлексәләре Координация советының киңәйтелгән ултырышы уҙасаҡ, тип хәбәр итте. Закондың икенсе уҡыуына әҙерләнгән төҙөтмәләрҙе тикшереү күҙаллана.
Рөстәм Хәмитов, үҙ сиратында, «хәҙер фекер тупларға ғына түгел, ә сәнәғәт сәйәсәтен уйлап алып барыу өлөшөндә эшләргә лә ваҡыт етте. Эре предприятиелар менән икәүҙән-икәү генә ҡалғанда уларҙың эшен беҙҙең менән бергә планлаштырыу, стратегиялар эшләүҙә, артабан планлаштырыуҙа ҡатнашыу ауырға төшә. Элекке «дәүләт планлаштырыуын» кирегә үҙ формаһында ҡайтарып булмай, әммә был планлаштырыуҙың элементтарын, һис шикһеҙ, индерергә кәрәк. Хәҙер стратегик планлаштырыу тураһында яңы закон сыҡты. Ул да бик ҡыҙыҡлы, мөһим, кәрәкле. Үҙебеҙҙә Сәнәғәт министрлығы менән бергә предприятиелар менән үҙ-ара эш итеү моделен тормошҡа ашырырға тырышабыҙ», тип билдәләне.
Республика башлығының фекере буйынса, «беҙгә план-баҙар иҡтисады кәрәк. Ҙур предприятиены алайыҡ. Беҙ стратегияны әҙерләүҙә ҡатнашмайбыҙ, алдағы 5-7 йылда нимә эшләргә планлаштырғандарын белмәйбеҙ. Бынан беҙ республиканы, территорияны стратегик үҫтереү моделен әҙерләй алмайбыҙ. Бөтә субъекттар ҙа ошондай хәлдә. Әйтмәйҙәр, коммерция серенә, эске мәғлүмәткә һылтаналар. Ә беҙгә ни эшләргә? Беҙ 3-5 йылдан күпме һалым булыуын, теге йәки предприятиеның нисек үҫешәсәген аңларға тейешбеҙ. Сәнәғәт сәйәсәте тураһындағы законда бындай үҙ-ара эш итеүҙең элементтары яҙылған».


text:
Башҡортостандың күпселек райондарында йылытыу миҙгеле башланды Фото: Олег Яровиков
Башҡортостандың күпселек райондарында йылытыу миҙгеле башланды
Башҡортостандың күпселек райондарында йылытыу миҙгеле башланды Фото: Олег Яровиков
ӨФӨ, 2016 йыл, 26 сентябрь. /«Башинформ» мәғлүмәт агентлығы, Галина Бахшиева/.
Башҡортостанда 63 муниципалитеттың 40-ы йылытыу миҙгелен башлау тураһында ҡарар ҡабул итте. Туғыҙ муниципаль берәмектә йорттарға һәм социаль объекттарға йылы бирелгән дә инде.
Республика Торлаҡ-коммуналь хужалыҡ министрлығының матбуғат хеҙмәтендә хәбәр итеүҙәренсә, барлыҡ ҡалалар һәм райондар йылытыу миҙгеленә әҙерлек паспорттарын тапшырған. Торлаҡ фонды, ҡаҙанлыҡтар һәм йылылыҡ селтәрҙәре ҡышҡа әҙер. Көҙгө-ҡышҡы миҙгелдә 130 саҡрымдан ашыу йылылыҡ һәм 200 һыу үткәреү селтәрҙәре алмаштырылған, 812 күп фатирлы йортта капиталь ремонт тамамланған.
Йорттар ҡышҡы шарттарҙа эшләүгә тулыһынса әҙер. Торлаҡ-коммуналь комплекс ойошмаларында ремонтлау персоналы тупланған, бөтә коммуналь предприятиеларҙа резерв яғыулығының етерлек запасы булдырылған.


text:
Ҡартлыҡ – ауырыу билдәһе түгел
Өлкән йәштә лә сәләмәт һәм әүҙем тормош алып барырға була ти, 82-се йәшен ваҡлаусы тренер Риф Әүхәҙиев. Уның физик формаһына хатта йәш егеттәр ҙә көнләшерлек. Риф Әүхәҙиев 25 йыл йәш, үҫмерҙәргә, егет-ҡыҙҙарға спорт һәм сәләмәт тормош алып барыу серҙәрен аса. Өфөнөң Комаров исемендәге балалар ижады йортонда, атлетик гимнастика, гер спорты, армреслинг, пауэрлифтинг кеүек спорт төрҙәре буйынса дәрестәр бирә. Риф Ғәйет улы 30-ҙан артыҡ спорт мастерҙары әҙерләгән. Уның тәрбиәләнеүселәре күп тапҡыр Рәсәй чемпиондары. Үҙе лә хәҙер өлкән йәштә булыуына ҡарамаҫтан уларҙан ҡалышмай. Ниндәй йәштә булһа ла кеше матур һәм һау –сәләмәт булырға ынтылырға тейеш. Элек төркөмдә 48-ҙәр кеше булһа хәҙер 10 –дан артмай. Шуныһы бер аҙ күңелде ҡыра, ти ул. 82-се йәшен ҡыуыусы тренерҙа спорт менән шөғөлләнгән өлкәндәр бигерәк тә ҡыуандыра. Спортзалға килеүсе егеттәр ҙә сал сәсле тренерҙары менән һоҡланыуын, ғорурланыуын йәшермәй. Сәләмәтлектең нигеҙе иң беренсе күңел матурлығында һәм ғаиләңдең именлегендә, тип йыш ҡабатлай Риф Әүхәҙиев. Өлкәндәрҙең хаҡлы ялға сыҡҡас та әүҙем тормош алып барыуы, тормоштан йәм табып, йәмғиәттә һаман да үҙ урынын ныҡлы тотоуы матур күренеш. Уларға ҡарата иғтибарлы һәм ихтирамлы булайыҡ.


text:
Республика көнөнә арналған тантаналы йыйылыш
Өфөлә, Башҡорт дәүләт опера һәм балет театрында, Башҡортостан Республикаһының Дәүләт суверенитеты тураһында декларация иғлан ителеүҙең 19 йыллығына арналған тантаналы йыйылыш башланды. Унда Башҡортостан Республикаһы Президенты Мортаза Рәхимов, Башҡортостан Республикаһы Дәүләт Йыйылышы – Ҡоролтай Рәйесе Константин Толкачев, Башҡортостан Республикаһы Хөкүмәте Премьер-министры Раил Сарбаев, Башҡортостан Республикаһы буйынса баш федераль инспектор Петр Капишников, Дәүләт Думаһы депутаттары һәм Федерация Советы ағзалары, Башҡортостан Республикаһы Дәүләт Йыйылышы — Ҡоролтай депутаттары, Президент Советы, Республика Советы һәм Башҡортостан Республикаһы Хөкүмәте ағзалары, Башҡортостан Республикаһы Конституция, Юғары һәм Арбитраж судтары судьялары, республика башҡарма власть органдары етәкселәре, Башҡортостан Республикаһы муниципаль райондары һәм ҡала округтары хакимиәттәре башлыҡтары, Өфө ҡала Советы депутаттары, предприятиелар, учреждениелар, уҡыу йорттары һәм республика йәмәғәт берләшмәләре, дини конфессиялар вәкилдәре ҡатнаша.
Билдәләнгән ваҡиғаға арналған доклад менән Мортаза Рәхимов сығыш яһай.


text:
Рәсәй Машина эшләүселәр союзының Башҡортостан төбәк бүлексәһен Александр Артюхов етәкләне
«Рәсәй Машина эшләүселәр союзы» дөйөм Рәсәй йәмәғәт ойошмаһының Башҡортостан төбәк бүлексәһе рәйесе итеп «Өфө моторҙар эшләү производство берекмәһе» асыҡ акционерҙар йәмғиәтенең идарасы директоры Александр Артюхов һайланды. Элекке рәйес «Өфө агрегат производство берекмәһе» асыҡ акционерҙар йәмғиәтенең генераль директоры Юрий Порошин был вазифанан үҙ теләге менән бушатылды.
Яңы рәйес көн элгәре Өфө моторҙар эшләү производство берекмәһендә үткән Рәсәй Машина эшләүселәр союзының Башҡортостан төбәк бүлексәһе Төбәк советының киңәйтелгән ултырышында һайланды. Сарала «Рәсәй Машина эшләүселәр союзы» яуаплылығы сикләнгән йәмғиәтенең Үҙәк советы бюроһы ағзаһы, «Оборонпром» берләштерелгән сәнәғәт корпорацияһы» асыҡ акционерҙар йәмғиәтенең генераль директоры Андрей Реус та ҡатнашты, тип хәбәр иттеләр предприятиеның корпоратив коммуникациялар идаралығынан.


text:
Өфөлә «Урал-Волга буйы этностары һәм мәҙәниәттәре: тарихы һәм бөгөнгөһө» V бөтә Рәсәй конференцияһы үтә
Рәсәй Фәндәр академияһы Өфө ғилми үҙәгенең Р.Ғ.Кузеев исемендәге Этнологик тикшеренеүҙәр институтында «Урал-Волга буйы этностары һәм мәҙәниәттәре: тарихы һәм бөгөнгөһө» V бөтә Рәсәй фәнни-ғәмәли конференцияһы эшен башланы, уны Рәсәй Фәндәр академияһы Президиумының «Йәш ғалимдарға ярҙам» программаһы ярҙамында институттың Йәш ғалимдар советы үткәрә.
Конференцияла Чебоксар, Екатеринбург, Ҡазан, Һамар, Магнитогорск, Ырымбур, Троицк, Өфө ҡалаларынан һәм Башҡортостандың университет үҙәктәренән йәш ғалимдар ҡатнаша. Рәсәй Фәндәр академияһының Өфө ғилми үҙәге Президиумы исеменән форумда ҡатнашыусыларҙы Рәсәй Фәндәр академияһының ағза-корреспонденты Усеин Джемилев сәләмләне.
Конференцияла ҡатнашыусылар Рәсәй һәм уның төбәктәре тарихының социаль-иҡтисади һәм сәйәси мәсьәләләрен, Урал-Волга буйы халыҡтарының үҙ-ара мәҙәни бәйләнеше, уларҙың тарихи-мәҙәни мираҫын һаҡлап ҡалыу, Рәсәй фәнен үҫтереүҙә йәш ғалимдарҙың роле мәсьәләләрен тикшерәсәк.
Урал-Волга буйының этномәҙәни үҙенсәлектәрен өйрәнгән йәш ғалимдар форумының Башҡортостан Республикаһында Милләт-ара татыулыҡты нығытыу йылында Өфөлә үткәрелеүе ҙур әһәмиәткә эйә.


text:
Республикала һайлаусыларҙың 73 проценттан ашыуы «Берҙәм Рәсәй»ҙең кандидаттары өсөн тауыш бирҙе — Константин Толкачев Фото: Андрей Старостин
Республикала һайлаусыларҙың 73 проценттан ашыуы «Берҙәм Рәсәй»ҙең кандидаттары өсөн тауыш бирҙе — Константин Толкачев
Республикала һайлаусыларҙың 73 проценттан ашыуы «Берҙәм Рәсәй»ҙең кандидаттары өсөн тауыш бирҙе — Константин Толкачев Фото: Андрей Старостин
ӨФӨ, 2015 йыл, 16 сентябрь. /«Башинформ» мәғлүмәт агентлығы, Арина Рәхимҡолова/.
Яҡынса мәғлүмәттәр буйынса, 13 сентябрҙә — Берҙәм тауыш биреү көнөндә һайлаусыларҙың 73 проценттан ашыуы «Берҙәм Рәсәй» партияһының төбәк бүлексәһенән күрһәтелгән кандидаттар өсөн тауыш биргән. Ошо хаҡта «Башинформ» агентлығында уҙған «Көҙ-2015» һайлау кампанияһы йомғаҡтарына арналған матбуғат конференцияһында партияның төбәк бүлексәһе секретары Константин Толкачев хәбәр итте.
Был көндө 7310 мандатҡа 15 329 кандидат дәғүә итте. «Берҙәм Рәсәй» партияһынан 5572 депутат һайланды. Партияның төбәк бүлексәһе барлыҡ алмаштырыласаҡ мандаттарға кандидаттар күрһәтте. Уларҙың барыһы ла партия эсендә алдан тауыш биреү буйынса һайлап алынды. Үҙ-үҙен күрһәткән 700-ҙән ашыу кандидат «Берҙәм Рәсәй» партияһынан. Алдан һайлауҙа 15395 кеше ҡатнашты.
«Партия күберәк йәштәргә баҫым яһаны. Яҡынса мәғлүмәттәр буйынса, урындағы үҙидара органдарына 35 йәшкәсә 793 кеше һайланды», — тип һөйләне Константин Толкачев.


text:
Башҡортостанда бурыстары булған граждандарға суд приставтары килеүе көтөлә
Яҡынлашып килгән яңы йыл байрамдары алдынан Рәсәй Федераль Суд приставтары хеҙмәтенең Башҡортостан буйынса Идаралығы суд приставтары алимент, һалым, штраф, торлаҡ-коммуналь хужалыҡ хеҙмәте һәм башҡа төр социаль йөкләмәләрҙе түләтеү буйынса рейдтар үткәрергә ниәтләнә.
Ведомствоның матбуғат хеҙмәтенән хәбәр итеүҙәренсә, бурыстары булған граждандар закон вәкилдәренең уларҙың милкенә арест һалыу, эш хаҡын алыу, бурыслыларҙы административ һәм енәйәт яуаплылығына тарттырыу кеүек саралар күрәсәгенә әҙер булырға тейеш. Бынан тыш, ваҡытлыса Рәсәйҙән ситкә сығыуҙы сикләү хоҡуғы әүҙемерәк ҡулланасаҡ.
«Шуға күрә беҙ һеҙҙе, суд приставтарының ҡатнашлығынан тыш, үҙ бурыстарығыҙҙы ваҡытында түләргә саҡырабыҙ», — тип билдәләне Федераль суд приставтары хеҙмәтенең БР буйынса Идаралығы бүлек начальнигы Сергей Спатар. Ул шулай уҡ, хәҙер шәмбе һайын сәғәт 10-дан алып 13 сәғәткә тиклем ведомствоның һәр район, ҡала, район-ара бүлегендә хеҙмәт компетенцияһына ҡараған мәсьәләләр буйынса граждандарҙы ҡабул итеү ойоштороласаҡ, тип хәбәр итте.


text:
Баш ҡалала «Ете ҡыҙ» фонтаны асылдыФото: Андрей Старостин
Баш ҡалала «Ете ҡыҙ» фонтаны асылды
Баш ҡалала «Ете ҡыҙ» фонтаны асылдыФото: Андрей Старостин
ӨФӨ, 2015 йыл, 1 июль. /«Башинформ» мәғлүмәт агентлығы, Илья Спиридонов/.
30 июндә Өфөлә Башҡортостан Башлығы Рөстәм Хәмитов «Ете ҡыҙ» фонтанын асыу тантанаһында ҡатнашты. Билдәле башҡорт легендаһына нигеҙләнеп төҙөлгән яңы мәҙәни объект Башҡорт дәүләт опера һәм балет театры янындағы Театр скверында урынлашҡан.
Фонтандың художестволы композицияһы скульпторы — Рәсәйҙең Рәссамдар союзы ағзаһы, С.Юлаев исемендәге дәүләт премияһы лауреаты, Башҡортостандың атҡаҙанған рәссамы Хәниф Хәбибрахманов. Ф. Ғәскәров исемендәге дәүләт академия халыҡ бейеүҙәре ансамбле бейеүселәре моделдәр сифатында сығыш яһаны.
Фонтандың уртаһында бронзанан эшләнгән ете ҡыҙ һыны ҡуйылған. Уларҙың һәр береһенең бейеклеге — ике метр. Фонтан төҫлө итеп эшләнгән. Уның янында урынлаштырылған ҙур экрандан Ф. Ғәскәров исемендәге дәүләт академия халыҡ бейеүҙәре ансамбленең сығыштары күрһәтеләсәк. Фонтан төҙөүҙән тыш, сквер ҙа төҙөкләндерелгән.
Фонтанды асыу алдынан Башҡортостандың Йәштәр симфоник оркестры концерт программаһын тәҡдим итте, Ф. Ғәскәров исемендәге дәүләт академия халыҡ бейеүҙәре ансамбле артистары «Ете ҡыҙ» бейеүен башҡарҙы.


text:
Зөһрә Рәхмәтуллина Халыҡ-ара мәғариф симпозиумының ойоштороу комитеты составына инде
Дәүләт Думаһының Мәҙәниәт буйынса комитеты рәйесе урынбаҫары Зөһрә Рәхмәтуллина VII «Донъяуи белем биреү киңлегендә мәҙәниәт һәм сәнғәт юғары уҡыу йорттары: Евразия мәҙәниәт-ара коммуникациялар традициялары һәм хәҙерге заман» халыҡ-ара симпозиумының ойоштороу комитеты ултырышында ҡатнаша. Форум бөгөн, 29 ғинуарҙа, Истанбулда башланды.
Симпозиум донъяның төрлө илдәрендә 2007 йылдан башлап үткәрелә. Мәҙәни элитаның яңы быуынын глобалләшә барған донъяның мәҙәниәт-ара коммуникациялар киңлегендә эшмәкәрлек алып барыуға әҙерләү процестарын һәр яҡлап ғилми нигеҙҙә өйрәнеү сараның төп маҡсаты булып тора. Форум ярҙамында Евразия мәҙәниәт-ара коммуникациялар традициялары үҫеш ала. Һуңғылары, үҙ сиратында, мәҙәниәттәрҙең бер-береһен байытыуына, илдәр һәм халыҡтар араһында хеҙмәттәшлекте үҫтереүгә, этномәҙәни конфликттарҙы хәл итеүгә булышлыҡ итә.
Рәсәй Федерацияһында 90 мәҙәниәт һәм сәнғәт юғары уҡыу йорто эшләп килә. Улар иҫәбендә Рәсәйҙең алдынғы ижади юғары уҡыу йорттарының береһе – З.Исмәғилев исемендәге Өфө дәүләт сәнғәт академияһы ла бар.
Ойоштороу комитеты эшмәкәрлеге сиктәрендә ҡатнашыусыларҙың Рәсәй Федерацияһының Төркиә Республикаһындағы илсеһе Владимир Ивановский һәм Төркиә Бөйөк Милли Йыйылышының Тышҡы мәсьәләләр буйынса комитеты рәйесе Волкан Бозкыр, шулай уҡ Мимар Синан исемендәге Сәнғәт университеты студенттары һәм уҡытыусылары менән осрашыуы планлаштырылған.


text:
Элеонора Митрофанова Башҡортостандың ЮНЕСКО проекттарында эшләү тәжрибәһен юғары баһаланы
Башҡортостан Республикаһы Хөкүмәте Премьер-министры урынбаҫары, республиканың ЮНЕСКО эштәре буйынса комитеты рәйесе Зөһрә Рәхмәтуллина 12 — 15 майҙа Рәсәй делегацияһы составында Берләшкән Милләттәр Ойошмаһы Башҡарма советының (ЮНЕСКО) мәғариф, фән һәм мәҙәниәт мәсьәләләренә арналған 186-сы сессияһы эшендә ҡатнашты.
БР-ҙың ЮНЕСКО эштәре буйынса комитетынан хәбәр итеүҙәренсә, сессия ултырышы сиктәрендә 2008 йылда БР Хөкүмәте һәм ЮНЕСКО араһында ҡул ҡуйылған Коммюникены тормошҡа ашырыу маҡсатында Башҡортостан Республикаһының ЮНЕСКО менән хеҙмәттәшлеген артабан үҫтереү һәм артабанғы берлектәге өҫтөнлөклө проекттарҙы һәм программаларҙы билдәләү мәсьәләләре буйынса Зөһрә Рәхмәтуллинаның ЮНЕСКО-ның Башҡарма советы рәйесе Элеонора Митрофанова менән осрашыуы үтте.
Элеонора Митрофанова Башҡортостан Республикаһының ЮНЕСКО-ның мәҙәниәт, мәғариф һәм фән өлкәләрендәге күп һанлы проекттарында эшләү тәжрибәһен, Башҡортостандың ЮНЕСКО-ның халыҡ-ара форумдарында һәм фестивалдәрендә ҡатнашыуын, ЮНЕСКО-ның ассоциацияланған мәктәптәре һәм кафедралары менән эш итеүен юғары баһаланы. Ул, Башҡортостан — Рәсәй Федерацияһының үҙенсәлекле матди, мәҙәни һәм тәбиғи мираҫы булған уникаль төбәге, тип билдәләне. Был осрашыуҙа, атап әйткәндә, бар донъяға билдәле «Шүлгәнташ» тәбиғи-мәҙәни комплексын, «Урал батыр» башҡорт халыҡ эпосын, төрки халыҡтарының «Һабантуй» милли байрамын һәм Бөтә донъя матди, мәҙәни һәм тәбиғи мираҫы исемлегенә индерелеүгә лайыҡлы башҡа объекттарҙы һаҡлау мәсьәләләрен тикшерелде.
Элеонора Митрофанова ЮНЕСКО менән ТӨРКСОЙ халыҡ-ара ойошмаһының берлектәге проекттарында, атап әйткәндә, төрки халыҡтарының яҙ һәм дуҫлыҡ байрамы Наурызға әҙерләнеүҙә һәм уны үткәреүҙә Башҡортостан Республикаһының ҡатнашырға тейешлеген һыҙыҡ өҫтөнә алды.
Парижға эш сәфәре барышында Зөһрә Рәхмәтуллина шулай уҡ ЮНЕСКО-ның профилле комитеттары һәм комиссиялары вәкилдәре һәм был халыҡ-ара ойошма ҡарамағындағы Рәсәй Вәкиллегенең әйҙәүсе хеҙмәткәрҙәре һәм белгестәре менән осрашты.


text: Ошо көндәрҙә матбуғатта "Башҡорт балы" брендының дөрөҫ теркәлеүенә шикләнеү белдергән мәҡәләләр донъя күргәйне. Рәсәйҙә теге йәки был төбәктә үҙенсәлекле бал сығарылыуы буйынса етди тикшереүҙәр булманы, ти был мәҡәләлә "Апис" аналитика үҙәге директоры урынбаҫары Александр Фарамазян. Башҡортостандың умартасылыҡ һәм апитерапия буйынса ғилми-тикшереү үҙәге 2005 йылда Рәсәйҙә беренселәрҙән булып башҡорт балына патент ала. Александр Фарамазян был үҙәкте республика умартасыларының дөйөм хеҙмәтен үҙҙәренә алыуҙа ғәйепләй.


text:
Башҡортостанда 2924 һайлаусы теркәүҙән төшөрөү таныҡлығы алды
Ваҡытынан алда Башҡортостан Президенты һайлауҙарына егерме көн ҡалғас республиканың 2924 һайлаусыһы теркәүҙән төшөрөү таныҡлығы алды, тип хәбәр иттеләр республиканың Үҙәк һайлау комиссияһында. Бланктарҙы 2014 йылдың 30 июлендә төбәктең территориаль һайлау комиссияларында бирә башланылар. Теркәүҙән төшөрөү таныҡлығын ваҡытынан алда Президент һайлауҙары кеүек, БР Дәүләт Йыйылышына өҫтәмә депутат һайлауҙа ла: территориаль һайлау комиссияларында – 30 июлдән алып 3 сентябргә тиклем, участка һайлау комиссияларында – 4 сентябрҙән 13 тиклем алырға мөмкин. Бөтәһе 70 мең теркәүҙән төшөрөү таныҡлығы әҙерләнгән.
Иҫегеҙгә төшөрәбеҙ, теркәүҙән төшөрөү таныҡлығын тауыш биреү көнөндә үҙ һайлау участкаһына килә алмаған һайлаусы алыуға хоҡуҡлы.


text:
30 апрель — һалым декларацияһын тапшырыуҙың һуңғы көнө Фото: Олег Яровиков
30 апрель — һалым декларацияһын тапшырыуҙың һуңғы көнө
30 апрель — һалым декларацияһын тапшырыуҙың һуңғы көнө Фото: Олег Яровиков
ӨФӨ, 2015 йыл, 30 апрель. /«Башинформ» мәғлүмәт агентлығы, Сергей Захаров/.
30 апрелдә декларация кампанияһы тамамлана. Рәсәй Федераль һалым хеҙмәтенең Башҡортостан буйынса идаралығынан хәбәр итеүҙәренсә, ҡануниәткә ярашлы, 3-НДФЛ формаһында декларацияны шәхси эшҡыуарҙар, нотариустар, адвокаттар, арбитраж идара итеүселәре, шулай уҡ 2014 йылда өс йыл милкендә булған мөлкәтте, транспорт сараларын һатыуҙан, фатир йәки бүлмәне ҡуртымға биреүҙән, Рәсәйҙән ситтәге сығанаҡтарҙан, отоштан, бүләк ителгән мөлкәт рәүешендә килем алыусылар тапшырырға тейеш.
Килемде декларациялау тәртибе тураһында тулыраҡ мәғлүмәт Рәсәй Федераль һалым хеҙмәте сайтындағы «Декларация кампанияһы 2015» бүлегендә бирелгән.


text:
Фото:
Башҡортостандың өс уҡыу йорто ЮНЕСКО-ның ассоциацияланған мәктәптәре исемлегенә инде
Фото:
Башҡортостандың өс уҡыу йорто – 34-се Өфө мәктәбе, 144-се башҡорт гимназияһы, В.Комаров исемендәге Өфө ҡала Балалар ижады һарайы ЮНЕСКО-ның ассоциацияланған мәктәптәре исемлегенә инде. Шишәмбе, 5 апрелдә, ЮНЕСКО эштәре буйынса Рәсәй Федерацияһы Комиссияһы делегацияһының Башҡортостан Республикаһына визиты сиктәрендә РФ Комиссияһының яуаплы секретары Григорий Орджоникидзе ошо мәғариф учреждениелары директорҙарына тантаналы рәүештә халыҡ-ара Париж сертификаттарын тапшырҙы.
Был документ төбәктә ойошторолған уникаль мәғариф учреждениеларының халыҡ-ара кимәлдә танылыуын раҫлай. ЮНЕСКО-ның ассоциацияланған мәктәбе статусы ижади тәжрибә уртаҡлашыуға, уҡыусыларҙың профессиональ үҫешенә, йәш һәләттәрҙең һәр яҡлап ярҙам алыуына, уларға Рәсәй һәм сит ил сәнғәт оҫталары тарафынан көсәйтелгән иғтибар күрһәтелеүенә киң мөмкинлектәр аса.
Бүләкләү тантанаһын үткәреп, Григорий Эдуардович Рәсәй Федерацияһында «ЮНЕСКО» хәрәкәтенең ҙур импульс алыуын билдәләне.
— ЮНЕСКО-ның бөтөн башланғыстарына ла хәҙер етди һәм мөһим роль бирелә, — тине ул. — Был иң тәүҙә Рәсәйҙәге ЮНЕСКО кафедраларының инновация процестары үҫешенә булышлыҡ итеүсе алдынғы фәнни тәжрибә үҙәктәренә әйләнергә тейешлеге менән бәйле.
Башҡортостан хаҡында һөйләгәндә, Григорий Орджоникидзе республиканы ЮНЕСКО хәрәкәте контексында алдынғы тип баһаланы.
— Һеҙ ЮНЕСКО хәрәкәтенең байтаҡ йүнәлештәрендә уңышлы эшләйһегеҙ, ҡыҙыҡлы саралар үткәрәһегеҙ, башҡа ассоциацияланған мәктәптәрҙәге хеҙмәттәштәрегеҙ менән осрашаһығыҙ.
Григорий Орджоникидзе ЮНЕСКО эштәре буйынса республика комитетының емешле эшмәкәрлеген дә иғтибарһыҙ ҡалдырманы. Был ойошманың башҡарма директоры Өлфәт Йомағужинға ул Рәсәй Федерацияһының Берләшкән Милләттәр Ойошмаһы менән мәғариф, фән һәм мәҙәниәт мәсьәләләре буйынса хеҙмәттәшлегенә ҙур өлөш индергәне өсөн диплом тапшырҙы.
ЮНЕСКО-ның ассоциацияланған мәктәптәре милли координаторы Нэлла Прусс әйтеүенсә, әлеге ваҡытта Рәсәй Федерацияһында 200 самаһы ЮНЕСКО-ның ассоциацияланған мәктәбе иҫәпләнә, шуларҙың 13-ө Башҡортостан Республикаһында.
— Башҡортостандың ассоциацияланған мәктәптәре әүҙемлеге, ижади ҡарашы, берҙәмлеге менән айырылып тора, — тип һыҙыҡ өҫтөнә алды ул. — Беҙҙең башланғыстарҙы иң тәүҙә һеҙ күтәреп алаһығыҙ.
Әйткәндәй, уның һүҙҙәренсә, яҡын арала төбәктең йәнә биш мәктәбе сертификат аласаҡ. Улар иҫәбендә Өфөнөң 64-се, 93-сө гимназиялары, Күмертау ҡалаһының 1-се гимназияһы, Благовар районының Пришиб ауылы мәктәбе һм Ҡырмыҫҡалы ауылының урта дөйөм белем биреү мәктәбе.
Һүҙ ыңғайы, «ЮНЕСКО-ның ассоциацияланған мәктәптәре» проекты – ойошманың иң уңышлы һәм оҙайлы проекттарының береһе. Ул 1953 йылдан ғәмәлгә ашырыла. Ҡатнашыусылар дүрт төп йүнәлеш буйынса эшләй – БМО һәм ЮНЕСКО тураһында мәғлүмәт таратыу, тотороҡло үҫеш өсөн белем алыу, тыныслыҡ һәм кеше хоҡуҡтары, мәҙәниәт-ара диалог.
ЮНЕСКО дипломдарын тапшырыу уңайынан ойошторолған тантана мәктәптәр презентацияһы һәм республиканың йәш таланттары концерты менән тамамланды.
Артабан ҡунаҡтар йәмиғ мәсетендә булып, унда Рәсәй мосолмандары Үҙәк диниә назараты вәкилдәре менән осрашты, һуңынан Башҡортостандың сәнғәт оҫталары концертын ҡараны.
Бөгөн БР Милли музейына, Рәсәй фәндәр академияһы Өфө ғилми үҙәгенең Этнологик тикшеренеүҙәр институтына ҡараған Археология һәм этнография музейына экскурсиялар, Хеҙмәт һәм социаль мөнәсәбәттәр академияһының (филиалы) Башҡортостан социаль технологиялар институтына, М.Аҡмулла исемендәге Башҡорт дәүләт педагогия университетына барыу планлаштырыла.


text:
Фото:
Рәсәй Профлидеры: Бизнестың төп социаль бурысы – лайыҡлы эш урындары булдырыу
Фото:
Рәсәй Бойондороҡһоҙ профсоюздар федерацияһы рәйесе Михаил Шмаков ватан сәнәғәтселәре законлаштырырға тәҡдим иткән 12 сәғәтлек эш көнөн крепостнойлыҡ менән сағыштырҙы.
— Крепостнойлыҡ хоҡуғы бөтөрөлгәнгә тиклем үк Рәсәйҙә 1848 йылда йылына ун көнгә тиклем барщинаны сикләү индерелә, — тине ул шаршамбы көндө Өфөлә журналистар менән осрашыуҙа. – Шул ваҡытта уҡ ил етәкселеге кеше потенциалын һаҡлау тураһында уйланған. Әлеге эш биреүселәр иһә кешеләргә тотоноу материалы итеп ҡараған кеүек. Улар тәҡдим иткән 12 сәғәтлек эш көнөнөң үҙ ваҡытындағы барщинанан да ауырыраҡ булыуы ихтимал.
Михаил Шмаков йәнә, бизнестың төп социаль яуаплылығы – лайыҡлы эш урындары булдырыу, тип билдәләне.
— Балалар йортона йәки әбейҙәргә бер тапҡыр ярҙам күрһәтеү кеүек мәрхәмәтлек – пиар, — тине ул, — ә бизнестан бөгөн йәмғиәт көткән нәмә түгел.